eKapija | Muzej grada Beograda prostiraće se na 17.000 m2 - Investicija vredna 15 mil EUR\nIzvor: Novosti | Subota, 16.02.2019.| 21:36\nMuzej grada Beograda prostiraće se na 17.000 m2 - Investicija vredna 15 mil EUR\nBudući izgled muzeja (Foto: Beoinfo)\nNakon što je 2016. godine izabrano idejno rešenje za objekat Muzeja grada Beograda, sada su preduzeti naredni koraci da posle 115 godina ova kulturna ustanova dobije svoju zgradu. Urbanistički projekat za rekonstrukciju, dogradnju i prenamenu objekta u Resavskoj 40b, koji je uradio Centar za planiranje urbanog razvoja - CEP, na javnom je uvidu.\nGrađani će do 20. februara moći da daju predloge, nakon čega bi komisija Sekretarijata za urbanizam trebalo da ga usvoji. Posle toga sledi izrada tehničke dokumentacije.\nPrema najavama gradskih čelnika, radovi je trebalo da počnu krajem 2018. godine i da budu završeni do 2020. S obzirom na to da se proces odužio, nije izvesno kada bi majstori mogli da započnu preuređenje.\nStari vojni objekat između Resavske, Nemanjine i Birčaninove ulice će se prenameniti i biće Muzej grada, s tim što se spoljašnost neće narušavati i menjati, pa će fsada ostati ista, jer je ta zgrada pod zaštitom.\nKako se navodi u urbanističkom projektu, rekonstrukcija postojećeg objekta je neophodna zbog prilagođavanja prostora novoj nameni. Ovaj objekat će se prostirati na 17.000 m2, a prema ranijim najavama, čitav proces koštaće oko 15 mil EUR.\n- Prvi sprat je planiran za stalne izložbene postavke u delu objekta prema Birčaninovoj - stoji u projektnoj dokumentaciji.\nPrema projektu, u delu prema Nemanjinoj biće depo muzejskih i studijskih zbirki. Drugi sprat je u delu prema Birčaninovoj ulici planiran za stalne izložbene postavke i prostore edukativnih radionica sa pratećim sanitarnim prostorijama. Deo prostora prema Nemanjinoj namenjen je za depo slika, skulptura, nameštaja. Potkrovlje je predviđeno za upravu muzeja, direktora i prateće službe.\nU planu je i rušenje postojećeg centralnog stepeništa orijentisanog prema dvorištu, kao i ulaznog stepeništa i dela galerije radi formiranja reprezentativnog hola. Dvorište objekta je integrisano u javne prostorije muzeja. Centralni motiv dvorišta je arheološki lapidarijum - deo izložbene postavke muzeja na otvorenom. U okviru dvorišta planiran je i spoljni amfiteatar sa urbanim mobilijarom.\nNovi prostor je omišljen tako da u njemu posetioci mogu da provedu čitav dan.\nizgradnja Muzeja grada Beograda\nnovi izgled Muzeja grada Beograda\nizrada tehničke dokumentacija za Muzej grada Beograda\nKonferencija Srpske logističke asocijacije i Sajam logistike LogExpo 5. novembra u Beogradu 16.09.2019.\nMinistarstvo građevinarstva i IKS potpisale sporazum o većem angažovanju domaćih inženjera 16.09.2019.\nIvan Bildi, agencija Likes & Cookies - Upotreba digitalnih kanala komunikacije za pozicioniranje brenda 16.09.2019.\nSrbija ove godine isplaćuje 230 mil EUR duga uzetog za vreme i u deceniji posle Tita 16.09.2019.


Đilas: Za godinu ipo dana dolazi do promene vlasti u Srbiji – Otvoreno\nPočetnaVestiĐilas: Za godinu ipo dana dolazi do promene vlasti u Srbiji\npetak, 2. oktobra 2020 : 09:11\nĐilas: Za godinu ipo dana dolazi do promene vlasti u Srbiji\nBor, 2.09.2019. - Gradski odbor Stranke slobode i pravde osnovan je veceras u Boru. Prisustvovao je i predsednik Stranke slobode i pravde Dragan Djilas. Uz vest Bete. (BETAPHOTO/Stranka slobode i pravde/DS)\nOn procenjuje da će do kraja sledeće godine biti raspisani izbori na svim nivoima, “jer je trenutno stanje, u kome jedan čovek i jedna partija imaju neograničenu vlast – neodrživo i vodi Srbiju u sunovrat”.\n“Ova vlast se ponaša kao da nikad neće da svane novi dan. Poslednji je čas da od Srbije stvorimo normalnu državu kojom će vladati Ustav i zakoni i u kojoj sistem vrednosti u svim oblastima neće biti na nivou Zadruge i Parova”, rekao je predsednik SSP.


Sportske.net - "Nula" u Pazaru, početni šok u Kragujevcu\n"Nula" u Pazaru, početni šok u Kragujevcu\nPočela je i Prva liga Srbije, odigrano je pet utakmica.\nU duelu doskorašnjih superligaša nije bilo mnogo šansi, a na tribinama Gradskog stadiona u Novom Pazaru, gde je zbog kazne domaćinu bio dozvoljen pristup samo ženama i osnovcima uz prisustvo majki, našlo se oko 200 gledalaca.\n"Možda smo mogli da prelomimo u prvom poluvremenu, morali smo bolje da reagujemo u nekim situacijama, ali da smo dobili ne mogu da kažem da bi bilo zasluženo. Ovo je, ipak, bio derbi favorita za vrh tabele, teren je bio loš i nije dozvoljavao normalan protok lopte, a potrebno je i strpljenje za ovaj novi tim. Nema razloga za nervozu", rekao je trener Novog Pazara Marjan Živković posle utakmice.\nMetalac je ostao neporažen u devetom uzastopnom duelu sa Pazarcima, od kojih je poslednji put izgubio pre gotovo osam i po godina.\n"Šteta što nije bilo publike, a uprkos nedostatku golova viđeno je dosta dinamične igre i duela. Domaćin je bio bolji u prvom poluvremenu, mi smo u nastavku igrali kako želimo, iako nam je za gol nedostajao poslednji pas. Rezultat je realan, prvenstvo je na početku i tek slede prave borbe", naveo je trener Metalca Miloš Kruščić.\nNovi Pazar će u sledećem kolu gostovati ekipi ČSK Pivare iz Čelareva, dok će Metalac biti domaćin Radničkom 1923 iz Kragujevca.\nPomenuti Radnički iz Kragujevca je na svom povratku u Prvu ligu Srbije pred oko 1000 gledalaca u Kragujevcu sa veoma mladom ekipom izgubio od Budućnosti iz Dobanovaca za 2:0.\nJeličić i Divac su bili strelci za goste u ovom meču, a Radnički je propustio veliki broj šansi da makar stigne do utešnog gola.\nTemnić - Radnički Pirot 1:0\nJagodina - Bačka Topola 0:1\nSloboda - Proleter 1:0\nSinđelić - ČSK 2:1\nПрви гол примљен у 6. минуту са 40 метара (лоб), други глупо изиграна одбрана! Е тек у другом полувремену смо неки фудбал играли и стварали шансе, али било је касно, а тако је требало да играмо после првог примљеног! Ај да верујем да се први мачићи бацају у воду, биће успех ако изборимо опстанак!


Pojedine banjalučke ulice u mraku - mojKontakt portal - Radio Televizija Kontakt\nNiš: Isključena javna rasvjeta zbog duga za struju\nKada se kasno preksinoć sa posla iz Borika prema Laušu vraćao kući Marko Vujanović, bio je, kaže, poprilično iznenađen jer u dijelu ulica nisu bile uključene ulične svjetiljke.\nIsprva je mislio da će to biti slučaj u samo nekoliko stotina metara ulice, ali se, kako ističe, ubrzo uvjerio da je pogriješio.\n“Radi se o više ulica. Ne znam da li je u pitanju kvar, ili je riječ o nekom drugom razlogu, ali znam da ovo ne smije da se događa. Ulice, kojima cirkuliše najviše vozila i pješaka, bile su u potpunom mraku, što mi je neshvatljivo”, naglašava Vujanović.\nProblem je, ističe, i to što pješaci nisu dovoljno vidljivi vozačima kada prelaze preko kolovoza koji nije osvijetljen.\n“Na ovaj način ne može se voditi briga o bezbjednosti. Nadam se da je u pitanju neki opravdan razlog jer ulice moraju biti osvijetljene kada padne mrak”, istakao je Vujanović.\nIz Gradske uprave navode da do sada nisu imali prijava građana o ovom slučaju, ali da su obavijestili nadležno preduzeće te da u toku dana očekuju više informacija.\n“Nismo bili upoznati sa ovim slučajem. Možemo samo reći da nikakvih restrikcija ili štednji energije nema te da se vjerovatno radi o nekom manjem kvaru. U svakom slučaju, izdali smo nalog izvođaču radova, preduzeću ‘Elektroobnova’, da provjeri o čemu se radi i očekujemo da uskoro imamo potpunije informacije”, saopštili su iz Gradske uprave.\nMilenko Jaćimović, inženjer saobraćaja i predsjednik Udruženja za unapređenje bezbjednosti saobraćaja Banjaluka, istakao je da rasvjeta u urbanom području, gdje je velika frekvencija saobraćaja, predstavlja važan element u vožnji.\n“Kada ne radi rasvjeta, tada izlažemo pješake i bicikliste većoj opasnosti i mogućnosti da vozač zbog smanjene preglednosti ne reaguje na vrijeme i naleti na njih. Osnovni element u vožnji je da se vidi i bude viđen”, upozorio je Jaćimović, pišu Nezavisne novine.\nBanjalučki glumci dobitnici nagrade na festivalu “Zaplet 06″


BiH PREDNJAČI u celom regionu po broju NOVOZARAŽENIH! | Happy BSC portal\nNEVREME SE OBRUŠILO NA KRF: Snažan PLJUSAK, pravi HAOS na ULICAMA!\nTRAGEDIJA! PRONAĐENO BEŽIVOTNO TELO ŽENE: Čeka se obdukcija\nNESREĆNI MEŠTANIN OSTAO BEZ STOKE: Grom udario u drvo kod Bjelovara i ubio st...\nUHVAĆEN: Muškarac uhapšen sa kilogramom amfetamina!\nFINALE ODLOŽENO ZBOG KORONA VIRUSA: Bokseri Loznice i Radničkog u septembru z...\nKAKAV BLAM! OZBILJNA ŠPIJUNAŽA U VILI: Instruktor uzvraća udarac\nNOVA LJUBAV NA POMOLU! SAD JE SVE JASNO: Kruna ostaje kod iskusne kraljice!\nBiH PREDNJAČI u celom regionu po broju NOVOZARAŽENIH!\nIako je broj novih slučajeva COVID-19 u BiH danas više nego dvostruko manji od jučerašnjeg, Bosna i Hercegovina zauzima prvo mesto u jugoistočnoj Evropi po broju novozaraženih, izveštavaju nadležne službe i mediji zemalja u regionu.\nU BiH je u protekla 24 časa ukupno zaražena 141 osoba, dok je, poređenja radi, broj novozaraženih juče premašio 300.\nU toj zemlji trenutno ima 5.136 zaraženih novim korona virusom, a prema poslednjim informacijama, u Federaciji BiH testirano je 687 uzoraka, od kojih su 102 pozitivna na taj virus.\nKako je saopšteno, novi slučajevi registrovani su u tuzlanskom, zeničko-dobojskom, hercegovačko-neretvanskom, srednjobosanskom i unsko-sanskom kantonu, kao i u Kantonu Sarajevo.\nU poslednja 24 časa, u Severnoj Makedoniji testirane su 1.032 osobe, a registrovano je 115 novih slučajeva COVID-19, dok se, prema zvaničnoj statistici, od te bolesti se oporavilo 40 osoba, a sedam je preminulo.\nUkupan broj obolelih od izbijanja epidemije u toj zemlji je 7.046, broj oporavljenih pacijenata je 3.027, preminula je 341 osoba, a trenutni broj aktivnih slučajeva je 3.678.\nSledeća na listi po broju novozaraženih je Albanija, gde su u poslednja 24 časa izvršena 392 testiranja na COVID-19, prilikom čega je potvrđeno 76 pozitivnih slučajeva.\nIzlečeno je 20 osoba, čime je broj oporavljenih dostigao 1.657, a trenutno je aktivno 1.160 slučajeva.\nUkupno je testirano 28.801 osoba, od kojih je broj obolelih bio 2.893, saopštili su nadležni u Albaniji.\nInstitut za javno zdravlje Crne Gore u poslednja 24 časa je registrovao jo 61 novi slučaj COVID-19, najviše u Rožajama, gde je, u analizi 450 uzoraka PCR testova, registrovano 28 novozaraženih, navodi podgorička "Pobjeda".\nOd 61 novog slučaja, 46 su kontakti prethodno potvrđenih slučajeva, kod 14 obolelih se traga za izvorom infekcije, a jedan slučaj je importovan.\nOd početka juna, ukupan broj registrovanih slučajeva u Crnoj Gori je 457, smrtnih ishoda je pet, a broj aktivnih slučajeva je 452.\nSedamdesetčetvorogodišnji pacijent iz Rožaja preminuo je u subotu uveče u Jedinici intenzivnog lečenja Interne klinike od posljedica COVID-19 infekcije, saopšteno je iz Kliničkog centra Crne Gore.\nKako navodi Mina, u Kliničkom centru Crne Gore trenutno je na lečenju 31 pacijent kod kojeg je potvrđeno prisustvo virusa COVID-19, od kojih je devet u Poluintenzivnoj jedinici i jedan u Jedinici intenzivnog lečenja i životno je ugrožen.\nU Hrvatskoj je u poslednja 24 časa registrovano 57 novih slučajeva COVID-19, pa je broj aktivnih slučajeva 842, a na bolničkom lečenju trenutno su 93 osobe, sa četiri pacijenta na respiratoru.\nU istom periodu testirane su 1.244 osobe, a ukupan broj do sada testiranih iznosi 85.410.\nPrema zvaničnoj statistici, od izbijanja epidemije u Hrvatskoj 2.196 lica se oporavilo, a do sada je ukupno preminulo 113 lica.\nU Sloveniji je među 530 lica testiranih u poslednja 24 časa registrovano 16 slučajeva zaraze novim korona virusom, a 11 pacijenata je hospitalizovano..\nZbog pogoršanja epidemiološke slike, od juče su na slovenačkim granicama uvedene strože mere, a putnicima je prvog dana uručeno 200 odluka o upućivanju u karantin, javlja Radio televizija Slovenije.


SAMSUNG PREDSTAVIO NOVU KATEGORIJU INTERAKTIVNIH SMART TV APLIKACIJA ZA DECU | Tehnoloid.com\nHome Vesti\tSAMSUNG PREDSTAVIO NOVU KATEGORIJU INTERAKTIVNIH SMART TV APLIKACIJA ZA DECU\nSAMSUNG PREDSTAVIO NOVU KATEGORIJU INTERAKTIVNIH SMART TV APLIKACIJA ZA DECU\nby SovaDmen December 7, 2012\nKompanija Samsung Electronics Ltd, danas je predstavila prve interaktivne aplikacije za Smart TV na svetu koje su dizajnirane specijalno za decu. Nove aplikacije omogućavaju deci da ostvare interakciju sa sadržajem na TV uređaju putem kontrole pokretom, virtuelnog ogledala i povezivanja mobilnih uređaja, nudeći impresivno iskustvo usmereno ka obrazovanju, razvoju i zabavi.\nŠest novih aplikacija – ‘Igrati Nado Hutos’, ‘Teatar nalepnica’, ‘Čovek-medenjak’, ‘Tri mala praseta’, ‘Obdanište’ i ‘Najbolja pesma za decu’ – dostupne su korisnicima Samsung Smart TV uređaja širom sveta. Samsung, takođe, planira da udvostruči broj Smart TV sadržaja namenjenih deci do kraja ove godine.\n„Tokom proteklih nekoliko godina, kompanija Samsung se posvetila tome da ponudi potrošačima intuitivnije načine upravljanja televizorima i ostvarivanja interakcije sa njima“, izjavio je Kjung-šik Li, potpredsednik poslovne jedinice za vizuelni displej u kompaniji Samsung Electronics. „Ove inovacije su učinile da Smart TV uređaji budu još pristupačniji za korišćenje, posebno kada je reč o maloj deci koja možda nisu navikla da koriste daljinski upravljač.“\nJedna od novih dečijih aplikacija poseduje i funkciju Pametna interakcija koja omogućava korisnicima da upravljaju TV uređajem glasom i pokretom. U aplikaciji ‘Igrati Nado Hutos’ deca mogu da ostvare interakciju sa likom po imenu Hutos pomeranjem ruku ispred ekrana TV uređaja. Deca mogu da golicaju ili maze Hutosa, ili da ga navedu da koristi različite predmete u okviru igrice. Ovaj lik reaguje na različite načine što zavisi od gestikulacije. Ova aplikacija takođe nudi video na naručivanje koji sadrži Hutosovu životnu priču, čime se ostvaruje snažnija emotivna veza sa tim likom.\nS obzirom na sve veće povezivanje TV i mobilnih uređaja, tri Samsungove nove TV aplikacije – ‘Teatar nalepnica’ ‘Čovek-medenjak’ i ‘Tri mala praseta’ – nude dodatne funkcije kada se koriste sa pratećom mobilnom aplikacijom koju roditelji mogu da preuzmu putem servisa Samsung Apps ili Google Play. Na primer, sa aplikacijom ‘Teatar nalepnica’ deca mogu da vežbaju svoju kreativnost tako što će praviti sopstvene filmove. Korisnik može da izabere scenu, mesto i likove, a zatim da snimi dijalog pomoću mobilnog uređaja. Te priče mogu da sačuvaju i puštaju na TV uređaju u svako doba pomoću Samsungovog Smart Hub-a.\nSamsungov servis za virtuelno ogledanje na raspolaganju je kod aplikacija ‘Obdanište’ i ‘Najbolja pesma za decu’, koje deci omogućavaju da zaista budu deo akcije. Koristeći kameru ugrađenu na Smart TV uređajima, virtuelno ogledalo dopušta korisnicima da posmatraju svoje pokrete u realnom vremenu. ‘Obdanište’ je aplikacija koja decu podučava vokabularu na zabavan način, pri čemu su za svaku reč predviđeni plesni pokreti. Dok lik iz aplikacije pleše na levom delu ekrana TV-a, deca mogu da posmatraju sopstvene plesne pokrete na desnoj strani. Slično tome, deca mogu da pevaju i plešu uz klasične dečije pesmice u okviru aplikacije ‘Najbolja pesma za decu’.\nSamsung trenutno nudi oko 90 popularnih Smart TV aplikacija za decu, uključujući ‘Pororo’ i ‘Kanimals.’ Kompanija planira da ponudi još 90 dečijih aplikacija do kraja 2012. godine, uključujući i video sadržaje na naručivanje, kvizove, aplikacije za učenje jezika i priče za decu.\naplikacijaaplikacija za TVČovek-medenjakdecaGoogle PlayinteraktivnaSamsungsamsung appsTeatar nalepnicatelevizorTri mala praseta\nViše od devet milijardi mobilnih pretplatnika do 2018


viminet - Doktor odbio da pregleda Sladjanu Milošević\nMenu\t HomeSPORTMUZIKACRNA HRONIKAŽiletANAKNJIŽARA\nDoktor odbio da pregleda Sladjanu Milošević\nPublished in MUZIKA\nRead 1127 times\nRok ikona Slađana Milošević ne samo da je preživela pravu dramu zbog pada i preloma ključne kosti, šake i zgloba, već je navodno u takvom stanju imala probleme i sa lekarima, koji nisu želeli da je pregledaju.\nIntervjue će davati tek kada potpuno ozdravi: Slađana Milošević | Foto: Petar Marković\nNa njenoj zvaničnoj Fejsbuk stranici osvanulo je obaveštenje da je zbog odbijanja lekara iz Vojnomedicinske akademije u Beogradu da je primi pevačica morala da se leči privatno.\n- Slađana Milošević je doživela težak pad i tom prilikom joj je povređeno celo telo, posebno grudna kost, zglobovi, šaka i nagnječeni su unutrašnii organi. Ugruvana i u modricama, javila se najbližoj bolnici. Međutim, dežurni ortoped i osoblje VMA, u čijoj blizini Slađana stanuje, odbili su da joj pruže prvu pomoć! Lekar se nije ni pojavio, a tehničarka je umetnici i njenom bratu odgovorila da pomoć potraži negde drugde. Ime lekara nismo još saznali. Slađana se za pomoć javila privatnim lekarima - stoji u saopštenju, uz napomenu:\n- Od svih javnih ličnosti, humanitarni rad Slađane Milošević je posebno važan i javnosti poznat. Čitavom narodu je u najtežim situacijama pružala pomoć, okupljala dobročinitelje, umetnike, sama se odricala svog novca, organizovala dobrotvorne akcije, o čemu svedoče brojna priznanja koja je dobila.\nPodsetićemo da je Slađana Milošević godinama sa svojom organizacijom u Americi, u saradnji sa Pravoslavnom crkvom, prikupljala donacije Srbiji u lekovima i zdravstvenoj opremi u vreme sankcija. Samo u jednom navratu, 1993. godine, uz njenu pomoć naši iseljenici su prikupili milion i po dolara u lekovima. Da li je moguće da nekom ko je toliko pomoći i dobra doneo ovom narodu lekar odbije da pruži prvu pomoć?! Ko su onda lekari Srbije? Da li se sme dozvoliti ovakva nehumanost?- stoji u saopštenju na društvenoj mreži.\nMore in this category: Guča ponovo na mapi sveta »


Agencijska oznaka stana 1053859, Novi Sad, Pezos,Bulevar 41m2 (ukupno je 44m2 po sadašnjem merenju), dvosoban, treći sprat.\nOglašavamo prodaju izuztne nekretnine kompletno adaptirane koja se prodaje sa komplet nameštajem( osim par ličnih stvari). Stan nema potrebe da se hvali, treba da se vidi i da vam odma sve postane jasno. Lokacija fantastična...neposredna blizina Spensa, Suda, centar je hodom udaljen 10 minuta. Mala zgrada sa malim brojem stanova. Idealna nekretnina za mlade parove, ili za izdavanje. Redovna etaža, iznad je uradjen komplet nov limeni krov sa dodatnom izolacijom. Stanu u podrumu pripadaju i dve ostave. Topla preporuka agenta kao i agencije. Stan uknjižen jedan kroz jedan, mogućnost kupovine putem stambenog kredita.... Kontakt Aleksandra Krnajski Galešev 0642003153, 021/546-645, 021/546-282\nCena 74.150 €\nCena 1809 € po m2


BDP analiza: I veličina je važna ... (treći dio) - Bife\nAnaliza se može dalje dograditi sa uzimanjem u obzir pariteta kupovne moći (PPP), (koji je za neke grupe roba i usluga ima smisla , ali za veliki broj su minorne razlike u cijenama – osnovni prehrambeni proizvodi, automobili, IT oprema itd.). U svakom slučaju, uzimajući u obzir PPP, opet dolazimo do vrlo do poraznog zaključka o stepenu razvoja, BiH je veoma daleko od EU prosjeka (1:3), a zaostajanje za CEB je takođe veoma ozbiljno (1:2).\nIz velikog jaza (razlike) u nivoima BDP po glavi stanovnika, zaključujemo da BiH spada u posljednju ligu ekonomskog prosperiteta i standarda u Evropi. Međutim, još jedna depresivnija činjenica je dase BiH linija tokom vremena sve više udaljava od linija EU i CEBa, jaz se povećava!!! U tu svrhu napravili smo analizu o promjeni BDP po stanovniku u periodu od 10 godina.\nPrevious Previous post: BDP analiza: I veličina je važna … (drugi dio)\nNext Next post: BDP analiza: I veličina je važna … (četvrti dio)


Fenomenalni McLaren 720S Spider predstavljen u Ženevi - AutoExclusive - Auto vesti, Novi, Luksuzni, Polovni automobili...\nOno što su svi primetili kada su na podijumu ugledali novi 720S model jeste njegova fenomenalna plava boja i dizajn koji jednostavno ostavlja bez teksta. Sportska aerodinamična linija jasno naglašava da je reč o vozilu koje je napravljeno da obara brzinske rekorde i koje će ostvariti san svim automobilskim zaluđenicima.\nMcLaren kompanija se potrudila da maksimalno olakša ovaj automobil, kako bi on bio što brži, pa je veliki deo ovog vozila napravljen od ugljeničnih vlakna. To je dovelo da konačna težina ovog modela bude samo 1330 kilograma, što ga svrstava u pero lako kategoriju.\nPošto je reč o Spider verziji, to znači da se ovaj auto može transformisati u kabrioleta i to samo za 11 sekundi, kolko je potrebno da se tvrdi krov spusti. Otvaranje i zatvaranje krova možete vršiti ispod brzine od 50km/h, što znači da ne morate da stajete kako biste to uradili.\nIspod haube nalazi se moćni 4.0 litarski V8 motor koji proizvodi snagu od 710 konjskih snaga. To ovom automobilu omogućuje da postigne brzinu od 0 do 100 km/h za 2.8 sekundi.\nPočetna cena ovog automobila biće 315.000 dolara, ali će se cena povećavati u zavisnosti od dodatne opreme koju kupci budu izabrali.


Vašington Post: Poklon Hrvatima | Ekonomist\nZagreb — Otpis dugova za više desetina hiljada građana koji stupa na snagu danas u Hrvatskoj, tema je Vašington posta, koji ocjenjuje pozitivnim taj potez hrvatske vlade.\nHiljade najsiromašnijih građana Hrvatske dobiće ovog ponedjeljka neobičan poklon – njihovi dugovi će biti obrisani, piše američki Vašington Post.\nU svojoj kolumni, Rick Noack piše o Hrvatskoj, ali ne o građanskom ratu ili o turističkom potencijalu, već o programu vlade nazvanom ‘novi početak’, kojim će biti pružena pomoć nekima od 317.000 Hrvata kojima su bankovni računi blokirani.\n“S obzirom na to da je Hrvatska relativno mala mediteranska zemlja sa svega 4,4 miliona stanovnika, toliki broj prezaduženih građana je značajan i postao je težak ekonomski teg za tu zemlju. Nakon šest godina recesije, procjene rasta hrvatske ekonomije u ovoj godini ostaju niske”, navodi se u tekstu.\n“Procjenjujemo kako će ova mjera biti primjenjiva na nekih 60.000 građana’, izjavila je zamjenica premijera Milanka Opačić za Rojters. “Oni će dobiti šansu za novi početak bez tereta dugova”.\nKako bi se kvalifikovali, Hrvati moraju ispuniti određene kriterijume: njihov dug mora biti manji od 35.000 kuna, a njihovi mjesečni prihodi ne smiju premašiti 1.250 kuna. Oni koji se prijave za program otpisa dugova ne smiju imati ništa u vlasništvu, niti mogu imati ušteđevinu.\nEkonomski stručnjaci ovaj program smatraju izuzetnim i bez presjedana. “Ne mogu se sjetiti ničega sličnog”, izjavio je Dean Baker, direktor Centra za ekonomska i politička istraživanja iz Vašingtona.\nIako se procjenjuje kako će program koštati do 210 miliona kuna, hrvatska vlada očekuje dugoročne ekonomske prednosti koje bi trebale opravdati tu kratkoročnu investiciju.\nPremijer Zoran Milanović uvjerio je mnoge gradove, privatne i javne kompanije, telekome kao i devet banaka da građanima oproste dugove. Vlada im neće refundirati gubitke.\nSve u svemu, ukupni dug Hrvata iznosi 4,11 milijardi dolara, a oprošteni dug ne čini ni 1 odsto tog iznosa. Ali svima onima koji ispunjavaju uslove ovaj će potez označiti veliku razliku i omogućiti im pristup bankovnim računima. Opraštanjem samo jedan odsto duga Hrvatska će osloboditi 20 odsto svih dužnika od obaveza”, piše u kolumni Vašington posta.\nCBCG: Neznatno više blokiranih kompanija\nCBCG: U aprilu manje blokiranih preduzeća\n“Ne damo porodično srebro za siću”


Mjere ECB stvaraju veliki broj radnih mjesta\n21.03.2016. / 14:29\nPARIZ, Predsjednik francuske Centralne banke Fransoa Vileroj de Galo rekao je danas da su sporne mjere Evropske centralne banke /ECB/ za jačanje ekonomije proizvele “opipljive rezultate”, uključujući stvaranje više desetina hiljada radnih mjesta u Francuskoj.\nDe Galo je stao u odbranu niza stimulativnih mjera i koraka protiv deflacije koje je pokrenula ECB, što je naišlo na kritike u Njemačkoj, ocjenjujući da su mjere pomogle u “finansiranju realne ekonomije”.\nOn je na konferenciji za novinare o inflaciji u Francuskoj istakao da su postupci ECB, poput otkupa ogromne količine obveznica preko programa kvantitativnog olakšanja, što je pokrenuto 2014. godine, omogućili značajno olakšanje uslova zaduživanja za kompanije u evrozoni.\nPrema njegovim riječima, slične mjere, takođe su pomogle u “stimulaciji pozajmica stvarnoj ekonomiji”.\n“Uticaj ovih mjera u Francuskoj bili su jačanje bruto domaćeg proizvoda za 0,3 odsto na 1,1 odsto tokom prošle godine. To predstavlja stvaranje oko 80.000 radnih mjesta u ekonomiji”, dodao je De Galo. Srna\nTagovi: ecbfransoa vileroj de galomjereradna mjesta


Milion evra vredna pomoć UNHCR za izbeglice u Srbiji – HCIT\nAgencije za izbeglice UN (UNHCR) do sada je Vladi Srbije uputila pomoć za izbeglice vrednu milion evra.\n“Od početka juna, izbeglice dobijaju hranu, vodu, sredstva za ličnu higijenu koje obezbeđuje UNHCR a distribuiraju Crveni krst Srbije i drugi partneri. UNHCR je finansirao nabavku svih lekova i medicinskog materijala koji Danski savet za izbeglice distribuira širom Srbije”, piše u saopštenju.\nUNHCR je pomogao vlastima Srbije i Komesarijatu za izbeglice i migracije nabavkom kompjutera, druge tehničke opreme, nameštaja i drugog za Prihvatni centar u Presevu, a Ministarstvo unutrašnjih poslova juče dobilo dodatnu opremu za evidentiranje migranata.\n“Ukupna vrednost već podeljene pomoći UNHCR-a time je dostigla jedan million evra. UNHCR trenutno radi na obezbeđenju novih pet miliona evra da bi nastavio da pomaže Vladi Srbije u humanom upravljanju izbegličkom situacijom”, navodi se u saopštenju.\nU saopštenju se ocenjuje da je saradnja vlasti Srbije, UNHCR-a, ostalih agencija UN-a i drugih partnera brza i efikasna.\nS obzirom da svakog dana stiže po oko 3.000 osoba, UNHCR doprema dodatne zalihe robe da bi dopunio ono što se pribavlja na tržištu Srbije.\nMeđu izbeglicama je sve više dece i drugih ugroženih, a jesen se približava, te je sastav humanitarne pomoći prilagođen i sada uključujue i hranu i potrepštine za bebe, ćebad i druge zimske predmete, saopštio je UNHCR.


Ilić, Kićanović i Nikolić\nEkspediciju iz Humske predvodili su šef stručnog štaba Partizana Marko Nikolić, potpredsednik Vladimir Vuletić, sportski direktor Ivica Iliev, kao i kompletan stručni štab sa prvotimcima. Kapiten Saša Ilić kao i tremer Nikolić košarkaškoj legendi uručili su mnogobrojne poklone, među kojima je bio i dres sa brojem 5.\nObraćajući im se kao generalni konzul Kićanović je govorio o svom životu i konzulatu u Trstu, a potom se obratio kapitenu Partizana rečima:\n"Sale, igraj još malo. Posle možeš da budeš generalni konzul, veruj, lepo je".\nPosle jednočasovne posete, fudbaleri Partizana su imali slobodno popodne, tokom kojeg su obišli znamenitosti Trsta.\nVeć u sreda ih očekuju novi treninzi, potom utakmica sa ekipom Gorice u četvrtak 26. januara, pa povratak za Beograd sa prvog dela priprema.\nNISU GOLOVI Gest vredan divljenja: Kako je Pešić oduševio trenera Milojevića i “delije”\nFudbaleri Crvene zvezde postigli su pet golova u meču 19. kola Superlige protiv ekipe Radnika. Posebno raspoložen za igru bio je Aleksandar Pešić. Sjajni napadač postigao je het-trik, a jedan njegov potez, za trenera Vladana Milojevića i navijače crveno-belih bio je vredan kao i sva tri gola.


ZNATE LI KAKO VAŠA DECA KORISTE MODERNU TEHNOLOGIJU? Većina njih spava s telefonom, tek svako peto dete gleda programe na televiziji - Zena.rs\nZNATE LI KAKO VAŠA DECA KORISTE MODERNU TEHNOLOGIJU? Većina njih spava s telefonom, tek svako peto dete gleda programe na televiziji\nViše od polovine dece je priznalo da spava s mobilnim telefonima, a već u uzrastu od sedam godina većina ima vlastiti uređaj. Prema godišnjem istraživanju korišćenja moderne tehonlogije među mladima prosečno vreme koje deca u uzrastu od sedam do 16 godina provedu na mobilnom telefonu iznosi tri sata i 20 minuta.\nČak 42 odsto dece se ne odvaja ni trenutak od mobilnih telefona i nikad ga ne gasi\nKako je izvestio "Čajldvajz riport" deca u sve ranijem uzrastu dobijaju mobilne telefone i danas većina ima vlastiti telefon već od sedam godina, prenosi "Bi-Bi-Si".\nKada je vreme da dete dobije mobilni\nDevojčica je kupila ovu HIT MASKU ZA MOBILNI: Završila je sa opekotinama i ožiljkom\nNaučnik Sajmon Leget kaže da mobilni mogu da "dominiraju dečjim životima".\nS obzirom na to da su telefoni tako često pri ruci kao "privatna i lična tehnologija" Leget kaže da to može da oteža roditeljima da deci ograniče njihovu upotrebu.\nIstraživanjem je bilo obuhvaćeno 2.200 dece u Velikoj Britaniji starosti od pet do 16 godina i pokazalo je koliko je važna uloga mobilnih telefona u životima mladih.\nNjih 57 posto stalno je držalo telefone kraj kreveta, a 44 posto reklo je da se osećalo vrlo nelagodno ako su bez telefonskog signala.\nNjih 42 posto reklo je da se ne odvaja ni trenutak od mobilnih telefona i nikad ga ne gasi.\nIako deca sve ranije dobijaju telefon, jedanaesta godina života je trenutak kad ga gotovo sva imaju.\nTELEFONI VIŠE OD 70 POSTO DECE SU POVEZANI SA INTERNETOM\nMobilni su i glavni dečji put do interneta, bez obzira na to da li ga koriste za priču, gledanje zabavnih sadržaja ili dobijanje informacija.\nMladi muziku slušaju putem telefona mnogo češće nego putem radija.\nJutjub ostaje dominantan i svaki dan ga koristi 61 posto dece, najčešće ostvarujući pristup putem mobilnog telefona. To je najomiljenija aplikacija i internet stranica te starosne grupe koja posebno služi za gledanje šaljivih videa, slušanje muzike i potragu za raznim uputstvima.\nSlede Snepčet, Instagram i ovogodišnja zvezda u usponu Tik Tok. I Vocap se redovno koristi. Fejsbuk u tom uzrastu nije ni među 10 najomiljenijih aplikacija.\nU pogledu gledanja programa Jutjub je na prvom mjestu, a sledi ga Netfliks. Tek svako peto dete kazalo je da uglavnom gleda programe na televizoru.\n"Trenutak kad dete poseduje vlastiti mobilni može da predstavlja izazov za roditelje da nadziru šta dete gleda na internetu jer se radi o privatnoj tehnologiji koju bukvalno drže kod sebe", kaže Leget.


Stanić: Šešelj i Marić odgovaraće na sudu zbog uvreda na račun cetinjskih majki i žena :: Društvo\nStanić: Šešelj i Marić odgovaraće na sudu zbog uvreda na račun cetinjskih majki i žena\n09.01.2022. 07:45 ➔ 11:11\nSDP podržava odluku Agencije za elektronske medije da se ukine dozvola za emitovanje niza emisija televizije Happy, kazao je za Antenu M šef medijskog tima te partije Mirko Stanić.\nSrzentić: Ohrabruje odluka AEM, mizoginija se ne može i ne smije tolerisati\nPotvrđeno Anteni M: Emisije TV Happy zabranjene u CG šest mjeseci, moguće i produženje zabrane\n"Bez obzira na to koja je televizija u pitanju, smatramo da je emisija tog sadržaja bilo nekoliko desetina, ako ne i stotina u proteklih par godina i treba da reaguju u svim tim slučajevima kao što su reagovali u ovom", kazao je on u izjavi za Antenu M.\nBošnjak pozvala na bojkot Happy TV i Marića: Block out za Šešelja i svaki šešeljizam\nDodaje da ohrabruju Agenciju za elektronske medije da nastavi monitoring i utvrdi slične programske odluke i za druge televizije koje dolaze iz Srbije, a koje imaju sličan karakter.\nVuksanović-Stanković o Šešelju: Ogavni šovinista i velikosrpski fašista hoće da ponizi Crnogorke i Cetinjanke\n"A usmjerene su i na omalovažavanje Crnogoraca kao naroda, i drugih manje brojnih naroda, vjerskih velikodostojnika, omalovažavanja žena i čitav niz jednog ponašanja koje je duboko uvredljivo prema skoro svim građanima Crne Gore, prema narodima... Upravo poslije zadnjeg niza uvreda koje su iznešene u toj emisiji od presuđenog ratnog zločinca Vojislava Šešelja, ali i voditelja i urednika emisije Milomira Marića, cetinjski odbor SDP-a je najavio podnošenje tužbe protiv njih dvojice i naravno da ova odluka ne mijenja ništa", kazao je Stanić.\nOni će, kako je dodao, oni će tužiti Šešelja i Marića.\n"Zbog gnusnih uvreda izrečenih na račun grada koji je prepoznat kao jedan od centara antifašističke borbe u Drugom svjetskom ratu koji je dao nekoliko hiljada boraca i 49 narodnih heroja. Način na koji su se oni odnosili prema našem gradu, prije svega našim majkama i ženama je duboko uvredljiv i smatramo da treba dobiti odgovarajući epilog i u sudskom postupku", kazao je Stanić.\nSkandalozno: Šešelj vrijeđa Cetinjane i Cetinjanke\nAooooo pa oni jedva čekaju suđenje da se eksponiraju i sprdaju Jednostavno poslije ovih njihovih riječi zabraniti Hapy a dobro bi bilo i Pink.Takođe ovoj dvojici zabraniti ulazak u Crnu Goru.Vjerovatno obojica imaju nekretnine u Crnoj Gori pa neka ih prodaju\nMaric je prodana dusa i jad od novinara !\nne važe sudovi\nZa njih ne važe sudovi. Beograd je čuvarkuća ratnih zločinaca


Hrvati planiraju da osvoje srpskog “Velikog brata” : Crveni tepih\nHrvati planiraju da osvoje srpskog “Velikog brata”\n“Veliki brat”, jedan od trenutno najpopularnijih rialiti šoua na svetu, na proleće će doživeti četvrtu sezonu u Srbiji, a vraća se veći nego ikad.\nSve zemlje eks-Jugoslavije poslaće svoje takmičare u već dobro poznatu kuću na Košutnjaku. Da je ovog puta zaista osmišljeno nešto novo i drugačije, u prilog govori činjenica da se u Hrvatskoj za samo dva dana od kako su počele prijave za ovaj šou, prijavilo više od 2.000 kandidata.\nČak su i u hrvatskoj televizijskoj kući RTL bili iznenađeni tom činjenicom. “Interes za ‘Velikog brata’ uvek je izuzetan i prijavljenih je svake sezone sve više i više, ali ovo je zaista rekord s obzirom na to da je reč o samo dva dana kako su aktuelne prijave” – poručili su iz RTL-a i dodali “Ljudi su se zaželeli ovog rialitija jer ga nije bilo na malim ekranima dve godine, a i ovaj put nismo ograničeni samo Hrvatskom već i svim državama bivše Jugoslavije izuzev Slovenije.”


Delegacija Trebinja u posjeti Sloveniji: Regionalnom saradnjom lakše do evropskih fondova – Град Требиње\nGradska uprava Trebinja prepoznala je značaj i potrebu za stvaranje uslova za lakši pristup IPA fondovima, kako bi brže realizovali kvalitetne projekate na području Trebinja. Naše opedjeljenje je da pratimo napredne sredine, kako bi neke stvari lakše rješavali i prije stizali do cilja, rekao je gradonačelnik Trebinja Luka Petrović, koji je proteklih dana sa petočlanom delegacijom boravio u Sloveniji.\n„Posjetili smo i Maribor, gdje smo se sastali sa direktorom turističke organizacije i oni su nam predstavili njihove turističke potencijale. Slovenci su iskoristili sve svoje resurse, angažovali vlastiti kadar i doveli do bržeg razvoja turizma“, ističe Pertović.


Emir Imamović : Željko Komšić , posljednji na liniji odbrane | Kliker.info\nEmir Imamović : Željko Komšić , posljednji na liniji odbrane\nPiše : Emir Imamović(Radiosarajevo)\nOdlazak Željka Komšića iz Socijaldemokratske partije BiH, nije udarac od kojeg će se SDP teško oporaviti, već udarac od kojeg se posmrtni ostaci te stranke neće oporaviti nikako. Garant da na narednim izborima neće završiti kao Stranka za BiH na prošlim, SDP-u je bila Komšićeva popularnost, praćena mogućnošću da on konačno zamijeni Zlatka Lagumdžiju na mjestu šefa partije i usput pomete bagru za koju nije sigurno da zna raditi još nešto, osim kunjati u predsjednikovoj guzici i ponekad reći nešto što on, Zlatko, misli, ali mu se mrsko peglati po press konferencijama. Još je u oktobru 2010. godine, one koju možemo smatrati nultom u našoj mirnodopskoj propasti, bilo jasno kako Komšić svoju izbornu pobjedu ne duguje SDP-u, te da SDP svoj rezultat duguje Komšiću – koji je osvojio pedesetak hiljada glasova više od stranke u kojoj je bio kao potpredsjednik, da bi na kraju završio kao i svi nespremni glancati lik dragog vođe.\nNiti na lokalnim koji uskoro slijede, niti na općim izborima 2014, SDP bez Komšića ne može ponuditi jedan jedini suvisli razlog da ih se ne učini minornom opozicionom partijom. Istina, niti da je Komšić zadržao člansku iskaznicu i čudom ostao neko na koga se u uskom stranačkom krugu, u kojem se praktično donose sve odluke – odnosno, verifikuje ono što je Lagumdžija već odlučio, dogovorio, prodao, obećao – ne bi se SDP mogao nadati nekom naročitom uspjehu, ali bi, ako ništa, neuspjeh bio podnošljiv. Ne postoji, naime, ništa što je SDP najavio a da je to i napravio, osim ako se ne misli na imenovanje dugogodišnjeg sportskog neradnika iz Konjica, Nermina Nikšića, za premijera federalne Vlade.\nJednako, niti sada već jedan i po Komšićev mandata u Predsjedništvu BiH, se ne može smatrati uspješnim, ali on je, ako ništa, ostao dosljedan i nepotkožen kao njegove dojučerašnje kolege iz vrha propale, potrošene, nepotrebne stranke koja, možda, nije imala opasne namjere, ali će iza nje ostati posljedice kao da jeste.Postoji, naravno, teorijska šansa da do narednih izbora Socijaldemokratska partija uradi sve suprotno od dosadašnjeg, a nova vlada, odnosno vlade, vrate zemlju sa ruba potpunog raspada, upolove broj nezaposlenih, povećaju mizerne prosječne plate, započnu velike infratsrukturne radove, samo što je sve to skupa, zajedno i odvojeno, manje vjerovatno od toga da će Željo osvojiti Ligu prvaka.\nPoraz ovakvog SDP-a nije samo izvjestan, već i poželjan. Problem je, međutim, što on podrazumijeva ili (i to u boljem slučaju) povratak SDA na vlast ili, što je gore i samim tim izvjesnije, trijumf Fahrudina Radončića, jedinog koji i hoće i može i zna biti gori od Zlatka Lagumdžije i Milorada Dodika zajedno.\nUstavne promjene što su ih dogovorili Lagumdžija i Čović i zbog kojih Komšić više nije imao niti jedan razuman razloga da se pravi gluh, nijem i slijep, reaktueliziraju, posebno na bošnjačkoj političkoj sceni, priču o državotvornim strankama i onima koje to nisu, cjelovitosti, borbi protiv podjela i za nekakvu građansku državu. Očajan po svom sadržaju, deal SDP i HDZ-a savršeno će poslužiti da se umjesto o ekonomskom kolapsu, govori o patriotizmu generacija, što je, recimo tako, prirodno stanje za Stranku demokratske akcije koja od rata kapitalizira činjenicu da je kao vladajuća s početka devedesetih, jednostavno, morala više od drugih raditi na organizaciji otpora od agresije, koji je, možda, mogao biti i efikasniji, ali ne i profitabilniji za Izetbegovićeve saradnike.\nSa druge strane, Stranka demokratske akcije pod Sulejmanom Tihićem učinila je više – ne i dovoljno, daleko od toga – na vlastitoj reformi iz pokreta u stranku, nego na promjeni svijesti svojih birača. Kako je usput izgubila i financijska i medijska uporišta pomoću kojih se održavala na vlasti, te džamije koje su – prije nego će Tihić Mustafi Ceriću objasniti da SDA nije političko krilo IZ i ne služio da bi ispunjavalo želje reisu-l-uleme – funkcionirale kao operativne partijske ćelije, te na kraju pristala na koaliciju sa SDP-om, tako je i vlastite šanse umanjila do te mjere da joj za povratak na vlast treba ozbiljan saveznik. Samo što ga nema: partnerstvo sa SDP-om se pokazalo krivim, ono sa Savezom za bolju budućnost ne dolazi u obzir, dok SBiH navodno postoji, a ni to nije sigurno.\nRezultat vladavine Zlatka Lagumdžije bit će, na kraju, ostvarenje snova Fahrudina Radončića, budućeg bošnjačkog lidera za kojeg je SDP već obavila najteži dio posla: Stranci demokratske akcije su izbijene poluge moći, neovisni mediji koji su godinama radili ono što je trebala građanska opozicija su skoro pogušeni, dok će ustavne reforme definirati BiH baš po mjeri vlasnika „Avaza“.Bosanskog zeta i naturaliziranog nacionalnog vođu u perspektivi, nikada i nije zanimalo nešto više od „bošnjačkog entiteta“. Onako kako je, gradeći medijski imperij od laži, ucjena i proizvodnje straha, za target grupu odabrao isključivo Bošnjake – sve je u Dnevnom avazu, od imena, preko uređivačke politike, tema, novinarskog jezika…jasno govorilo kako ta novina ne postoji da bi je, osim ako im posao ne nalaže, čitali Srbi i Hrvati – tako će i daljnji politički uspon temeljiti na glasovima samo jednog, najbrojnijeg, naroda. Srbi i Hrvati, gdje god stanovali i šta god mislili, za njega će biti svedeni na Milorada Dodika i Dragana Čovića, sa kojim će živjeti kao sa dobrim susjedima. Niti će on smetati njima, niti oni njemu, a ono što moraju zajedno, obavljat će preko neke stvari i reda radi.\nPrije nego postane prvi u Bošnjaka, Radončić će, ne treba imati iluzija da možda neće, SDP-u učiniti isto što i Stranci demokratske akcije. Potonji su ga, što ne treba dva puta ponavljati, učinili, kako je sam govorio, bogom u Sarajevu, dok ga SDP pravi važnijim nego što jeste. Na kraju će, bude li bilo potrebe, a hoće, Lagumdžija i socijaldemokrati proći kao i svi koji su svoju ulogu u Fahrinom životu odigrali. Ima ih, to znamo, za telefonski imenik. Drugačije rečeno: za sve loše od 2010. do 2014, „Avaz“ će okriviti SDP, vjerovatno istim riječima kojima sada za protekle dvije decenije optužuje onu stranku bez koje bi i danas bio isto što i ranih devedesetih.\nSve u svemu, dogovor SDP-a i HDZ-a loš je, već je rečeno i ovdje i drugdje, iz bezbroj razloga, a jedna od njegovih najgorih posljedica lako bi mogla biti smrt svake nade da će na barem jednom dijelu teritorija BiH početi izgradnja pristojnog i podnošljivog društva. Onakvog kakvo Radončića zanima koliko i situacija u Jemenu. Dobro, možda malo manje.Tako je, eto, Željko Komšić, ni kriv ni dužan, došao u poziciju da bira: ili će politiku za dvije godine napustiti kao gubitnik ili će – jer on je, ma šta o sebi mislili i Zlatko i Bakir i Fahro, najpopularniji političar među najbrojnijim narodom – makar pokušati spriječiti Fahrudina Radončića da iz buduće bošnjačke izborne jedinice izađe kao apsolutni gospodar života. Naših i očajnih naravno.


Dan oslobođenja opštine Brod u Drugom svjetskom ratu - Televizija K3\nJoš jedan značajan datum iz ratne istorije Broda je i 20.april-dan kada je prije 74 godine Brod oslobođen neprijateljske okupacije.Savez Udruženja boraca NOR-a opštine Brod svake godine organizuje pomen za stradale u II svjetskom ratu polaganjem vijenaca na Spomen kosturnicu u Gradskom parku gdje se sada nalazi i Spomen-ploča ubijenim Jevrejima.\nIako se ne zna tačan broj stradalih,pretpostavlja se da je najmanje 2 i po hilajde brođana život izgubilo tokom Drugog svjetskog rata.Što u borbenim dejstvima,što u logorima.\nU najsmrtonosnijem,najmasovnijem antifasističkom pokretu samo jevreja stradalo je 6 miliona. Na desetine jevrejskih porodica zauvijek je zbrisano sa karte Broda,kao da nikad nisu postojale.\nMjesec april za njih je poseban jer za koji dan -24.aprila obilježavaju dan najvećeg stradanja- Holokaust.U brodu danas nema nijednog pripadnika jevrejske zajednice.Upravo je to rezultat njihovog sistematskog istrebljenja.\nBrojni Brođani bili su učesnici najmasovnijeg antifašističkog pokreta u tadašnjoj Jugoslaviji, opština Brod i njeni građani, iskreno, sa velikim poštovanjem, prisjećaju se svih žrtava fašističkog terora, kako boraca Narodno oslobodilačkog rata, tako i stradalih civila i njihovih potomaka.\nU pomen svih stradalih Narodno oslobodilačkog rata , položeni su vijeci i cvijeće na Spomen-kosturnici u Gradskom parku gdje se sad nalazi i ploča stradalim Jevrejima , Vijence su položile delegacije opštinskog SUBNOR-a, administrativne službe, Boračke organizacije i udruženja posljednjeg rata, te političkih stranaka.


Zasto-sam-stalno-umoran-zasto-sam-stalno-umorna-konstantan-umor. | MTELCG\nFoto: Guliver/ Getty Images, fizkes/iStockphoto\nTo vam je verovatno već palo na pamet, mada mnogi zanemare ovaj razlog.\n"Većini ljudi je potrebno između sedam i devet sati sna, a spavaju manje od toga", kaže neurolog dr Brajan Marej.\nNe vežbate dovoljno i ne hranite se zdravo\nHrana koju unosite, ali i fizička aktivnost jako su važni da biste tokom dana imali dovoljno energije. Studije su pokazale i da postepeno povećavanje fizičke aktivnosti postepeno dovodi i do toga da duže vremena provodite u fazi dubokog sna.\nTakođe, ishrana bogata voćem, povrćem i nemasnim proteinima i mlečnim proizvodima pomažu da bolje spavate.\nDakle, vežbajte više i jedite zdravije, živećete duže i imaćete mnogo više energije.\nPospanost i umor su česte nuspojave lekova, posebno antidepresanata, lekova za povišen pritisak i alergije.\nPrirodan pad energije\nUkoliko osetite umor usred popodneva, znajte da oko dva sata popodne dolazi do prirodnog pada energije. Tada je najbolje da ne preuzimate na sebe neke veće obaveze.\nMoguće je da čak i ako dovoljno spavate tokom noći, da se jednostavno ne budite odmorni jer imate neki od poremećaja u spavanju, poput apneje. Ukoliko se umor javlja u nekim "neprikladnim" situacijama – usred razgovora, dok vozite – moguće je da patite od narkolepsije. A ako ste umorni tokom dana a ne možete da spavate noću, moguće je da patite od nesanice.\nStalan umor može da bude povezan i sa nekim medicinskim stanjima poput depresije, problema sa štitnom žlezdom...\nKako da prestanete da budete umorni i da imate više energije\nOK, to ste verovatno već i sami znali, ali ne škodi napomenuti.\nPobrinite se da vam u spavaćoj sobi bude prijatno i udobno, hladnije nego u drugim prostorijama, tamno i tiho. Preporučljivo je i da u spavaćoj sobi ne držite nikakve uređaje poput televizora, tableta, kompjutera, telefona... jer vas plava svetlost ekrana razbuđuje.\nRešite se konstantnog umora tako što ćete biti fizički aktivniji i potrudite se da izbalansirate ishranu.\nRazgovarajte sa lekarom o lekovima koje uzimate\nUkoliko uzimate lekove zbog kojih ste pospani i umorni, razgovarajte o tome sa lekarom – možda je moguće promeniti dozu ili lek.\n"Nekoliko šolja kafe dnevno može da vam pomogne kod blage pospanosti i umora, ali samo toliko. Kafa ne može da vam zameni san", upozorava dr Marej.\nKada osetite umor, ustanite, to je najbrži način da odmah budete energičniji i budniji.\n"Položaj tela ima veliki uticaj", zaključuje neurolog.


Reisu-l-ulema Mustafa ef. Cerić u Oslu: Šokirani smo da je terorista Breivik imao inspiraciju u srpskim zločinima nad muslimanima u BiH – Informer\nReisu-l-ulema Mustafa ef. Cerić u Oslu: Šokirani smo da je terorista Breivik imao inspiraciju u srpskim zločinima nad muslimanima u BiH\nU organizaciji Teološkog fakulteta Univerziteta u Oslu, Islamskog savjeta Norveške i Norveške crkve, u auli Teološkog fakulteta u Oslu održan je seminar o temi “Suočavanje sa religijskim ekstremizmom u Evropi nakon 22. jula”, što je bila jedna vrsta otvorenog simpozijuma vjerskih lidera, intelektualaca i teologa Norveške, a na kojem je učestvovao i reisu-l-ulema Islamske zajednice (IZ) u BiH Mustafa Cerić.\nSimpozijum se dotekao desničarskog agresivnog nasilja koje se često pojavljuje uobličeno i obojeno religijskim simbolima, saopćila je MINA.\nRazgovarano je i o nekim od pitanja koja su aktuelizirana nakon terorističkih napada u Oslu i na ostrvu Utoya 22. jula, 2011. godine, gdje je norveški terorista Breivik ubio 77 osoba.\nBudući da je nakon 11. septembra 2001. godine fokus globalne pažnje u ovom domenu uglavnom bio na ekstremističkom nasilju koje se vezalo za islam i muslimane, sada, gotovo deset godina nakon ’11. septembra’, terorizam i masakr počinjeni 22. jula, urgentno pozivaju da se odgovori na ekstremističko nasilje koje se poziva na kršćanske motive, dodaje se u saopćenju.\nPrvo uvodno obraćanje na simpoziju održao je reisu-l-ulema Cerić koji je kazao da problem terorista nije samo u činu njihovog zločina, već je mnogo veći problem u njihovom uvjerenju da to što su uradili nije grijeh, već plemenit čin.\n“Zato je danas žrtvama genocida u mojoj zemlji preteško slušati javno i bestidno negiranje genocida od nekih političara. Kao ljudi mi ponekad možemo prihvatiti izvjesnu dozu nepravde, ali nikad ne možemo prihvatiti neistinu, jer kao što neistina na individualnom planu uzrokuje mentalnu bolest, tako isto nepravda na društvenom planu uzrokuje uslove za mentalne bolesti društva i kobne posljedice”, upozorio je reisu-l-ulema Cerić, navodeći kao evidentan primjer negiranja genocida u BiH, koje neki danas sistematski čine i promovišu.\n“Mi u Bosni smo zabrinuti što su osumnjičeni i osuđeni za ratni zločin nad mojim narodom bili inspiracija za terorizam u Norveškoj. Mi smo šokirani spoznajom da je terorista Breivik za svoj ‘Manifesto’ imao inspiraciju u srpskim zločinima nad muslimanima u BiH. To je strašno i pomisliti, a kamoli čitati i znati da se takvo zlo širi Evropom. Zato je važno da se protiv tog zla zajedno borimo, jer ste i vi u Norveškoj shvatili, kao i mi u Bosni, da se to može i nama dogoditi nakon što smo živjeli u uvjerenju da se zločini događaju tamo nekome daleko od nas”, dodao je Cerić.\nOn je istaknuo da su potrebni znanje i vještina kako bi se svi zajedno borili protiv zločina, te dodao da dijeli bol sa Norveškom.\n“Ovdje sam da vam kažem da niste sami. Ovdje smo s vama, došli smo da vam pomognemo da liječite svoje rane”, kazao je, između ostalog, Cerić.\nNakon obraćanja, reisu-l-ulema je iskoristio priliku i Helgi H. Byfuglien, drugoj uvodničarki, predsjedavajućem biskupu Norveške crkve, uručio bijeli cvjetić koji se nosi kao simbol genocida u BiH.\nIzlaganja o temi religijskog ekstremizma podnijeli su i profesor političkih nauka sa Univerziteta u Trondheimu Torbjorn Knutsen, prof. Oddbjorn Leirvik sa Teološkog fakulteta Univerziteta u Oslu, te Yasisir Iftikhar, stručnjak za međunarodne odnose.\nNa kraju simpozija učesnici su se složili kako su posljednji teroristički napadi u Norveškoj izazov ne samo vjerskim liderima, već i široj društvenoj zajednici od intelektualaca, umjetnika, ekonomista, političara i drugih kreatora društvene scene.\nVIDEO/ Ankara: Eksplozija u centru grada, više žrtava


FastComet naspram A2 Hosting 2021 - Postoji jasan pobednik\nHostAdvice Poređenje veb-hostinga FastComet naspram A2 Hosting\nA2 Hosting naspram FastComet\n1685 prikazi 1113 prikazi\n4 plana(ova) od 2,99 US$ do 12,99 US$ 3 plana(ova) od 2,95 US$ do 5,95 US$\n12 plana(ova) od 4,99 US$ do 99,99 US$ 4 plana(ova) od 47,95 US$ do 111,95 US$\n17 plana(ova) od 129,99 US$ do 569,99 US$ 4 plana(ova) od 111,19 US$ do 279,19 US$\n6 plana(ova) od 4,99 US$ do 74,99 US$ 4 plana(ova) od 47,95 US$ do 111,95 US$\nFastComet i A2 Hosting imaju mnogo toga da ponude svojim korisnicima, a pošto je očigledno da obe kompanije imaju iste ciljne korisnike, važno je detaljno ih razmotriti ponaosob. Iako su obe visoko rangirane za svoje usluge, FastComet poseduje nekoliko privilegija koje je izdvajaju u odnosu na A2 Hosting. Prvo, FastComet nudi besplatno ime domena svim novim korisnicima. Takođe, pokazali su bolje rezultate u svih pet kategorija analiziranih od strane HostAdvica. Na kraju, jasno je da je FastComet pobednik u ovom poređenju


Svetska zdravstvena organizacija: Situacija u Srbiji tragična - Biznis i Finansije\nHome\tVestiBiznis & Finansije\tSvetska zdravstvena organizacija: Situacija u Srbiji tragična\nSvetska zdravstvena organizacija: Situacija u Srbiji tragična\nby bifadmin 19. maja 2014.\nSituacija u Srbiji je tragična, a Svetska zdravstvena organizacija (SZO) upravo procenjuje stanje pre svega pijaće vode, kako bi predložila mere za očuvanje javnog zdravlja, izjavio je visoki predstavnik SZO Oliver Šmol. On je objasnio da Evropski centar za prirodnu sredinu i zdravlje SZO pruža savete Institutu za javno zdravlje Srbije i Ministarstvu zdravlja o merama koje treba primeniti kako bi se očuvalo snabdevanje bezbednom pijaćom vodom i obezbedili sanitarni uslovi za održavanje javnog zdravlja u vanrednoj situaciji.\nŠmol je naglasio da kada se evakuisani stanovnici vrate u svoje domove i počnu sa čišćenjem, obavezno moraju da imaju u vidu da talog koji je voda nanela u njihove kuće može biti zagađen, bilo usled izlivanja kanalizacije ili toksičnim hemikalijama. Stoga je neophodno da svaka porodica izuzetno vodi računa o ličnoj higijeni i da se deci onemogući pristup zagađenoj vodi, upozorio je Šmol.


Upoznavanje dve kulture - čari Tunisa u Srbiji\nAIESEC AIESEC - 3 years ago\nTunis je zemlja gde se preklapaju hiljadugodišnje kulture. To je zemlja tradicije, legendi, svetla i boja, ritam kontrasta i predstavlja srce Mediterana. Odlikuju ga prelepe peščane plaže, znamenitosti burne prošlosti, kao i mističnost predivne Sahare.\nNažalost, nismo svi u prilici ovo da vidimo i iskusimo, ali kroz program razmene studenata Global Volunteer, mladi ljudi u Srbiji su imali priliku da u poslednja dva meseca osete čari Tunisa u svojoj zemlji.\nKroz ovaj program razmene kreirana je platforma za mlade ljude, u kojoj postoji mogućnost da se studenti razvijaju kroz neformalno obrazovanje, radeći u multikulturalnom okruženju, šireći svoju kulturu, običaje. Studentima se pruža mogućnost da rade u izazovnom okruženju, šire svoju mrežu kontakata, razbijaju predrasude, upoznaju sebe i svoje granice i stiču prijatelje i vredne uspomene za ceo život!\nU ovakvom programu, organizovanom u saradnji sa jednim beogradskim vrtićem, učestvovala je i Abir iz Tunisa, devojka koja je odlučila da po preporuci svoje drugarice dođe u Srbiju. Prema onome što nam je ispričala možemo reći da se nije pokajala. Imali smo priliku da čujemo kakav je utisak na nju ostavila Srbija.\n“Prijateljica me je ohrabrila da izaberem baš Srbiju za svoje volontersko iskustvo, jer je ona prošle godine učestvovala u sličnom programu i bila je jako zadovoljna. Verovala sam joj na reč i nikako se nisam pokajala. Želela sam da izazovem sebe i izađem iz svoje zone komfora i zbog toga sam odabrala zemlju, koja je ovako daleko od svega što poznajem”, istakla je Abir.\n“Zanimljiva stvar o meni je da svaki put kada posetim novo mesto nekako uspem da se izgubim. Naravno, to je bio slučaj i u Srbiji. Imala sam problem da se snađem sa autobusima u Beogradu, ali ljudi su uvek bili toliko ljubazni prema meni i spremni da mi pomognu, pokažu pravac, preporuče mi da posetim neka mesta, pa čak i sami krenu sa mnom da mi pomognu da nađem mesto koje tražim”, objašanjava Abir prve utiske o susretu sa Srbijom.\nAbir je praksu obavljala u jednom beogradskom vrtiću, a prema njenim rečima to je odabrala, jer jako voli rad sa decom i to je veoma interesuje.\n“Moj zadatak na volonterskoj praksi bio je da radim sa decom iz vrtića i upoznam ih sa svojom kulturom. Pokušala sam da decu naučim i ponešto od arapskog jezika što je bilo jako izazovno, jer im je bio potpuno stran, ali su se oni jako potrudili i zainteresovali. Verujem da su one stvari, koje je teško naučiti i postići, upravo najvrednije i da smo na njih najviše ponosni kada ih postignemo”, navodi Abir.\nOna je naglasila da je stekla puno prijatelja, od ljudi sa kojim je živela i provodila vreme, pa sve do vaspitačica u vrtiću”. “Ovo iskustvo je neprocenjivo za mene, jer sam imala priliku da izazovem sebe i prevaziđem svoje strahove, kao što je recimo strah od javnog govora. Kako je ovo bio prvi put da sam putovala i živela sama, posle svega mogu da kažem da se osećam kao samostalnija osoba”.\n“Želim da ohrabrim sve da izazovu sebe i budu deo Global Volunteer programa, jer je meni omogućio da usavršim engleski, ali i da steknem radno iskustvo. Takođe je i neverovatna prilika da se posete nova mesta i upoznaju nove kulture. Prijatelje koje sam ovde stekla verujem da ću imati za ceo život”, zaključila je Abir.\nSvi uvek volimo da nalazimo izgovore kada su u pitanju stvari koje nas plaše. Ali jednostavno treba da se suočimo sa njima, kao što je to Abir uradila. Otputovala je u nepoznatu zemlju i radila je na stvarima koje su je sprečavale da napreduje. Zašto? Da bi dokazala sebi da može.\nMi verujemo da održivo i globalno orjentisano liderstvo može pomoći da rešimo neke od globalnih izazova.\nPostani i ti Global Volunteer kroz praksu za studente u letnjem kampu u Italiji\nRestoran okružen ribama\nU avionima “Airbusa" ubuduće udobnije putovanje – spavanje u kabinama\nSvako deseto radno mesto u svetu prošle godine kreirao je turizam


Citroen C4 Sedan spreman za Latinsku Ameriku - Automagazin\nSedan izvedbe evropskih hatch-back modela predstavljaju pokušaj automobilskih kompanija da se približe največim tržištima sveta, kao što su američko, kinesko, indijsko... Kompanija Citroen proširuje svoju ponudu modela na latinoameričkom tržištu modelom C4 Sedan. Podsetimo, Citroen je do sada prodao oko 530.000 automobila C4, a od prošle godine na kineskom tržištu je već počela prodaja sedan izvedbe modela C4.\nModel C4 Sedan razvijen je na produženoj platformi hatch-backa, sa međuosovinskim rastojanjem od 2.750 milimetara (kod hatchbacka 2.608 milimetara). Dužino od 4,8 metara novi Citroen atakuje na segment srednje klase, što potvrđuje i zavidna zapremina prtljažnog prostora od 513 litara.\nC4 Sedan će sigurno popraviti poziciju Citroena u Argentini, gde je francuska kompanija prošle godine zabeležila rast prodaje od neverovatnih 30%. Po uvođenju na tržište C4 će biti dostupan sa agregatima 1.6i 16V (81 kW), 2.0 16V (100 kW), koji će biti prilagođeni za pogon na etanol. U početku će u ponudi biti i dva dizel agregata: 1.6 HDi FAP (80 kW) i 2.0 HDi (100 kW). Dolazak C4 Sedana na evropsko tržište zakazano je za 2008. godinu. Goran Sarić - Automagazin


ZAKON O ZAŠTITI POTROŠAČA: Teret dokazivanja kvara ili ispravnosti uređaja ili obuće je na strani trgovca. U praksi trgovci odbijaju oko 90 odsto opravdanih reklamacija\n"Trgovci oko 90 odsto opravdanih reklamacija odbijaju. Ono što oni rade je da odgovore potrošaču u roku na reklamaciju, znajući da tržišna inspekcija samo tu ima ingerencije da reaguje, a sve ostalo se uglavnom svodi na to da garancija taj kvar ne obuhvata ili je potrošač kriv za njega", ukazao je Gavrilović.\nOn je rekao da je najveći problem nepoštovanje Zakona o zaštiti potrošača ("Sl. glasnik RS", br. 62/2014, 6/2016 - dr. zakon i 44/2018 - dr. zakon), koji propisuje da je teret dokazivanja kvara ili ispravnosti uređaja ili obuće na strani trgovca, a trgovci uglavnom odbijaju reklamaciju ne dokazujući potrošaču da je on u pravu. Gavrilović savetuje potrošačima da tuže trgovca ukoliko im neopravdano odbije reklamaciju.\n"Obraćanje tržišnoj inspekciji i paradržavnim udruženjima potrošača sigurno neće imati nikakav efekat, a to znaju i potrošači koji su se obraćali njima. Ovde je problem što ljudi misle da ne treba da se sude za patike koje koštaju 5.000 dinara, to traje godinama, a uopšte nije tako. Postupak je potpuno besplatan, ne plaća se čak ni sudska taksa, a to je jedini način da ostvarite svoje pravo kada Ministarstvo trgovine jednostavno ne želi da sankcioniše nepoštenu poslovnu praksu", kaže on i objašnjava da su paradržavna udruženja potrošača ona koja su plaćena od strane Ministarstva trgovine da se bave nekim sporednim stvarima, a ne glavnim.\n"Oni se u javnosti predstavljaju kao nezavisne organizacije. Svaki potrošač koji je pokušao preko njih da ostvari svoje pravo u tome nije uspeo, a Ministarstvo trgovine ne dozvoljava tržišnoj inspekciji da se bavi nepoštenom poslovnom praksom, to trgovci znaju i koriste tu neaktivnost inspekcije da bi potrošače uglavnom odbili", zaključuje Gavrilović.\nIzvor: Vebsajt Kurir, 24.01.2019.


Volstrit džurnal: Rusija pokušava da uništi američki svetski poredak - 05.08.2017, Sputnik Srbija\nVolstrit džurnal: Rusija pokušava da uništi američki svetski poredak\nRusija se pod rukovodstvom predsednika Vladimira Putina ne ponaša kao „regionalna sila“, već aktivno sarađuje čak i sa onim državama u kojima je njen uticaj bio... 05.08.2017, Sputnik Srbija\n20:58 05.08.2017 (Osveženo: 21:14 05.08.2017)\nRusija se pod rukovodstvom predsednika Vladimira Putina ne ponaša kao „regionalna sila“, već aktivno sarađuje čak i sa onim državama u kojima je njen uticaj bio praktično na nuli, piše „Volstrit džurnal“.\nPrema rečima autora članka, sada je Rusija prisutna na većem delu Bliskog istoka, u Evropi, u nekim delovima Afrike, pa čak i u Latinskoj Americi. Moskva je uspela da pronađe brojne mogućnosti, i sada aktivno koristi raskol na Zapadu.\n5 Avgust 2017, 07:05


Trapper Creek – kuće za odmor - Aljaska, Sjedinjene Države | Airbnb\nSmještaji za odmor – Trapper Creek\nTrapper Creek – smještaji za odmor s najboljim ocjenama\nMinijaturna kuća · 3 gosta · 2 kreveta · WC\nRaven 's Roost-Tiny House u šumi Talkeetna240 kvadratnih stopa ljupkog života. Ovaj pažljivo osmišljen maleni dom, koji su izradili domaćini, smješten je u predivnom rustikalnom okruženju u šumi. Vi ste samo nekoliko minuta udaljeni OD PREKRASNOG CENTRA TALKEETNA gdje možete uzeti u lokalnoj kulturi. SUHA KABINA POGODNA ZA PSE S WC-OM\nPopularni sadržaji u smještajima za odmor na lokaciji Trapper Creek\nDrugi sjajni smještaji za odmor – Trapper Creek


Zašto bi trebalo da naučite Revit Architecture? - Škola Računara i programiranja Vinča\nUbrzana transformacija tehnika koje se koriste za projektovanje, izgradnju i upravljanje zgradama i infrastrukturama, drastično je povećala potrebu za korišćenjem BIM (Building Information Modeling) softvera. BIM softveri su automatizovani modelski procesi osmišljeni kao alat koji efikasno pomaže arhitektima, konstruktivnim i inženjerima drugih struka, preduzetnicima, izvođačima i dizajnerima u planiranju, projektovanju, izgradnji i upravljanju zgradama i infrastrukturama.\nAutodesk REVIT je kolaborativni BIM softver koji pruža primamljive opcije koje omogućuju da više timova istovremeno radi na istom projektu. Revit svojom širokom paletom opcija olakšava arhitektama, inženjerima i građevincima BIM procese i trodimenzionalno modeliranje.\nŠkola računara ‘’Vinča’’ je autorizovani AUTODESK trening centar, i u svojoj redovnoj ponudi obuka nudi kurseve AUTODESK programa – Revit Architecture, kao i AutoCAD 2D, AutoCAD 3D, 3D Studio Max i Inventor.\nAutodesk Revit Architecture kurs ima za cilj pružanje detaljnog razumevanja karakteristika i automatizovanih alata za efikasno planiranje, projektovanje i upravljanje zgradama i infrastrukturama.\nU Školi računara ‘’Vinča’’ pohađate sertifikovane kurseve, i po završetku obuke dobijate Autodesk sertifikat. Ova globalno priznata sertifikacija podstiče i potvrđuje veštinu rada u Revit-u, sa fokusom na tri glavna područja :\nRevit nudi sveobuhvatne komponente za olakšavanje izgradnje modela, analize i simulacije struktura i sistema, kreiranje dokumentacije iz Revit modela. Ovo sveobuhvatno BIM rešenje služi kao polazna osnova za ambiciozne arhitekte, inženjere i građevinske dizajnere.\nKolaborativne karakteristike Autodesk Revit-a dozvoljava da više saradnika projekta pristupa i radi na jednom projektu. Procesi saradnje podržani od strane Revit-a pomažu u boljoj koordinaciji i time doprinose smanjenju kasnije dorade modela.\n3D vizuelizacija projektovanih modela omogućava bolju komunikaciju unutar projektnog tima kao i pravilnije sagledavanje celokupnog projekta.\nREVIT ARCHITECTURE kurs Škole računara ‘’Vinča’’ zakazan je za 18. decembar 2018, a nastava se održava utorkom i četvrtkom od 19:30-22:00h i subotom 11:30-14:00.\nŠkola računara i programiranja ‘’Vinča’’ radi u sastavu najvećeg naučnog instituta u Srbiji – Instituta za nuklearne nauke “Vinča”, Univerziteta u Beogradu. Duže od 15 godina smo aktivni članovi mreže Microsoft partnera, Microsoft Autorizovani Edukacioni Partner, Autodesk Autorizovani Trening Centar i Certiport Testing Centar.


VLADA RS: Donijeta Uredba o postupku dodjele sredstava ugostiteljima koji pružaju uslugu smještaja, turističkim agencijama i izvođačima umjetnosti za saniranje finansijskog gubitka zbog posljedica pandemije virusa korona za period oktobar – decembar 2020. godine\nVlada Republike Srpske održala je, u Banjaluci, 115. sjednicu, kojom je predsjedavao predsjednik Vlade Republike Srpske Radovan Višković.\nVlada Republike Srpske usvojila je Informaciju o realizaciji projekata iz sredstava klirinškog duga zaključno sa danom 01.03.2021. godine. Sporazumom o regulisanju obaveza bivšeg SSSR-a po obračunima u vezi sa robnim prometom sa bivšom SFRJ, Republici Srpskoj je pripao iznos od 36,3 miliona američkih dolara klirinškog duga, odnosno 60 miliona KM.\nVlada Republike Srpske je najveći dio od ukupno isplaćenih 56,6 miliona KM usmjerila u poboljšanja saobraćajne, privredne, obrazovne, zdravstvene, komunalne, sportske, kulturne i administrativne infrastrukture u opštinama i gradovima Republike Srpske, što će neminovno dovesti do podizanja kvaliteta pružanja javnih usluga u tim zajednicama. Takođe, sredstva su alocirana za jačanje kapaciteta MUP-a Republike Srpske i poboljšanja uslova navodnjavanja u sektoru poljoprivrede posredstvom resornog ministarstva, kao i za obnovu i izgradnju pravoslavnih objekata.\nZaključno sa 1. martom 2021. godine, odobreno je 107 projekata, od kojih su 94 projekta realizovana u potpunosti, a u fazi realizacije je još 12 projekata, dok je jedan projekat u pripremnoj fazi.\nVlada Republike Srpske donijela je Uredbu o postupku dodjele sredstava ugostiteljima koji pružaju uslugu smještaja, turističkim agencijama i izvođačima umjetnosti za saniranje finansijskog gubitka zbog posljedica pandemije virusa korona za period oktobar – decembar 2020. godine.\nCilj donošenja uredbe je pružanje podrške za održavanje likvidnosti privrednim subjektima, koji obavljaju ugostititeljsku djelatnost u objektima za smještaj, djelatnost turističke agencije i izvođačku umjetnost, a koji s obzirom na postojeću epidemiološku situaciju trpe štetne posljedice zbog smanjenja obima poslovanja.\nTakođe, Vlada Republike Srpske donijela je i Odluku o proglašenju Parka prirode "Prača", kojom se proglašava zaštićenim područje klisurasto-kanjonske doline rijeke Prače sa pećinama Govještica i Banja Stijena, kao park prirode, kategorija V – zaštićeni pejzaži, pod nazivom Park prirode "Prača". Osnovnu vrijednosti Parka prirode "Prača" čini klisurasto-kanjonska dolina rijeke Prače sa brojnim podzemnim oblicima karstnog reljefa, a najznačajniji su pećinski sistem Govještice, koji sa dužinom od 9.870 metara predstavlja najdužu pećinu u Republici Srpskoj, i pećina Banja Stijena koja se odlikuje po izuzetnom bogatstvu i raznovrsnosti pećinskog nakita. Prisutan je značajan broj endemičnih i reliktnih vrsta u kanjonu Prače. Razlozi za donošenje ove odluke imaju za cilj očuvanje prirode, kao i težnju da se upravljanje zaštićenim područjem bazira na uspostavljanju skladnih odnosa između potreba zaštite prirode i aktivnosti ljudi. Park prirode "Prača" prostire se na području opštine Rogatica, u ukupnoj površini od 4.067,89 ha. Na cjelokupnoj površini Parka prirode "Prača" ustanovljava se režim zaštite II i III stepena. Upravljanje Parkom prirode "Prača" povjerava se Javnom preduzeću šumarstva "Šume Republike Srpske", Šumskom gazdinstvu "Sjemeć" u Rogatici.\nVlada Republike Srpske donijela je Odluku o realizaciji optimalizacije administrativnih procedura i formalnosti.\nOvom odlukom utvrđuju se nadležna tijela, djelokrug primjene i aktivnosti potrebne za sprovođenje Projekta optimizacije administrativnih procedura i formalnosti na republičkom nivou. Cilj donošenja ove odluke je pojednostavljenje ili ukidanje administrativnih procedura i formalnosti radi poboljšanja poslovnog okruženja i povećanja nivoa investicija.\nProjekat prioritetno obuhvata formalnosti prijavljene na portalu Jedinstvena kontakt tačka za poslovanje, a pojednostavljenje administrativne procedure i formalnosti podrazumijeva sljedeće: eliminisanje potrebe za dostavljanjem dokumenata i podataka o kojima se vodi službena evidencija, kada su za to ispunjeni uslovi, ukidanje ili smanjenje administrativnih taksi i naknada, objedinjavanje više administrativnih procedura i formalnosti, sprovođenje administrativne procedure elektronskim putem, skraćenje roka za postupanje nadležnog organa, produženje roka važenja formalnosti, druge vrste pojednostavljenja koje doprinose smanjenju administrativnog opterećenja za subjekte zainteresovane za pribavljanje formalnosti.\nIZVOR: Vebsajt Vlade RS, 01.04.2021.


Daytonski Sporazum Blizu Propasti: Politička Kriza U Bosni\n24 marta 1999\nDok se NATO sprema da uspostavi takozvani Dayton ll model za Kosovo vojnom silom, Dayton l--"mirovni sporazum" za Bosnu usvojen prije četiri godine--se raspada.\n5. marta predstavnik NATO-ovih snaga, Carlos Westendorp, je dao otkaz Nikoli Poplašenom, predsjedniku države bosanskih Srba. Istovremeno je Internacionalna Presudna Komisija (International Commission of Arbitration) donijela odluku o brčkom području, oko kojeg se prepiralo još od početka rata u Bosni.\nBrčko je bilo proglašeno neutralnom zonom, koje nije pripadalo ni muslimansko-hrvatskoj federaciji niti bosansko-srpskoj republici. Bez njega je Bosna kojom upravljaju Srbi podijeljena u dva odvojena područja, istočni dio koji se graniči sa Srbijom i zapadni dio okružen Hrvatskom i muslimansko-hrvatskom federacijom.\nRanije su svi glavni bosansko-srpski političari izjavljivali da je održavanje Brčkog ključna stvar za republiku i da njihovo učestvovanje u bosanskoj državi kao cijelini zavisi od toga. Dok su političari bosansko-hrvatske federacije davali izjave slične prirode, odluka o budućem statusu Brčkog se neprestalno odgađala. Odluka od 5. marta je donešena protiv bosansko-srpske strane--u vrijeme kada je vođa Republike Srpske dobio otkaz i to usred pregovora u Rambouilletu.\nRezultat je bio predvidljiv: dok su hiljade bosanskih Srba demonstrirali i palili NATO-ova vozila, Poplašen i bosansko-srpski parlament je odbio obe odluke i najavili su povlačenje iz svih institucija u bosanskoj državi. Kao odgovor, NATO-ov generalni sekretar Solana je zajedno sa SAD-om i Velikom Britanijom zaprijetio da će ove odluke biti uspostavjene silom ako to bude potrebno.\nIronija je to što je taj isti parlament koji je osudio ove odluke kao prekršaj nacionalnog suvereniteta i Daytonskog sporazuma bio, skupa sa Poplašenim, izglasan na vlast po zakonu i nadzoru tih istih vlasti, koje su dale otkaz Poplašenom. Držeći na umu da je čitavi aparat bosanske države bio uspostavljen od strane Velikih Sila poslije vazdušnih napada, može se zaključiti da oni koji su izjavili da žele donijeti mir na Kosovu su već otkrili svoju političku bankrupciju u Bosni.\nPoplašen, koji je izjavio spremnost da se suprostavi svome otkazu silom, pripada ekstremno-desničarskoj Srpskoj Radikalnoj Partiji (SRP) čiji predtstavnik Šešelj, je podpredsjednik Srbije.\nPoplašen je reakcionarni proizvod politike Westendorpa i njegovih prethodnika u službi. Pomoću NATO-vih jedinica, civilni funkcioneri su po odredbi zapadne alijanse—sam Westendorp nosi titulu "Glavni Predstavnik"--vladali Bosnom kao kolonijalni lordovi: oni redovno postupaju protiv političara--posebno Srba--koji stoje na njihovom putu ostvarenja Daytonskog sporazuma. U političkim nesuglasnostima oni stoje na strani onih koji navode da će surađivati sa zapadom—najskorašnjiji primjer je srpski nacionalista Biljana Plavšić. Oni kontrolišu mediju, skidaju lokalne gradonačelnike koji neće da surađuju i skidaju parlamentarne izaslanike sa njihovih dužnosti.\nOni brane postojeću socijalnu strukturu koja je izrasla iz rata--obnavljanje kapitalizma i raspadanje Jugoslavije i njene ekonomije. Dok većina naroda živi u bijedi, postojeća struktura je bazirana na dominaciji bivših staljinističkih birokrata, crnoberzijanaca, ratnih špekulanata i profitera. Ovaj parazitski sloj se razdvojio u protivničke klike i frakcije. Politički se napaja na šovinističkoj demagogiji i bodri jednu inostranu silu protiv druge. Supresija jedne od ovih nacionalnih stranaka neizbiježivo koristi drugoj strani.\nUpravo se to dogodilo za vrijeme zadnjih izbora u bosansko-srpskoj Republici. Otvorena suglasnost Velikih Sila za političare koji su bili spremni da surađuju sa zapadom dejstvovala je kao bumerang--pobijednik je bio nacionalista Poplašen. On je uporno odbijao da dopusti umijerenom Premijeru Miloradu Dodiku da formira vladu, iako je Dodik imao većinu u parlamentu.\nGlavni Predstavnik Westendorp, a posebno SAD, su reagovali na način kojim se kolonijalni lord obračunava sa samovoljnim plemenskim vođom--sa despotskim skidanjem Poplašenog sa dužnosti. Onda je donijeta odluka o Brčkom. Tako su najbjesniji nacionalisti imali koristi i, Daytonski Sporazum koji nije ni četiri godine star, je pao u krizu.\nNjemački nedjeljnik Die Zeit je napisao, "Tri puta odluke o gradu Brčkom su bile odgođene. A sada je odluka donijeta i to u najgore vrijeme. Radikalni predsjednik srpske republike, Nikola Poplašen izgleda ima bolji osjećaj za dramu nego internacionalni administrator u Sarajevu. On je namjerno dopustio da se njegova prepirka sa glavnim Predstavnikom Westendorpom zapali i sada uživa čvrstu podršku kao izaslanik skinut sa svoje dužnosti. Nanesena šteta se proteže i van Bosne."\nOve novine su zaključile da je Daytonski sporazum bezvrijedan: "Niko ne vjeruje u budućnost ove države (Bosne)--osim civilnih službenika koji su zvanično primorani da tako rade."


Svet Autor:Dnevnik.hr17. jun. 202116:34\nŠef humanitarne organizacije Slavonsko srce iz Tovarnika potrošio je novac koji je trebalo da bude presusmeren ljudima pogođenim potresom na Baniji. On je pred kamerama priznao da je taj novac on nenamenski potrošio.\nPorodici Sigur iz Glinske Poljane, pored bolesti s kojom se nosi, potres je oduzeo i dom. Ipak niotkuda im je došla ruka spasa, ili su barem tako mislili. Na njihov prag stigli su dobri ljudi.\n„Došli su ljudi iz Kaštela. Obećali su da će da pokrenu akciju za nas, da će da prikupe sredstva i naprave nam kuću. Znači novu kuću, ova bi se srušila i pravila bi se druga“, govori Marija Sigur.\nKako kaže tada je poverovala da ju je obasjalo sunce.\nNapravljena je i procena za obnovu kuće i više se nije bilo potrebe za čekanjem. Pokrenuta je humanitarna akcija koja se odmah zahuktala. Prema procjni, trebalo je sakupiti do 200 hiljda kuna. Ipak, uprkos dobrom odazivu skupljeno je tek oko 55 hiljada kuna.\n„Zvali su me iz Vukovarsko-sremske županije i rekli da organizacija Slavonsko srce Tovarnik sa sedištem u Tovarniku ima višak sredstava koja su skupili“, priča Ivica Vidović, predsednik Hvidre Kaštela.\nTaj višak sredstava se po zakonu mora prebaciti na račun prve sledeće humanitarne akcije istog tipa, o čemu na predlog ministarstva odlučuje nadležno telo u županiji. Zbog ove vesti porodica je skakala od sreće.\nAli, umesto transfera novca usledio je šok. Šef humanitarne organizacije taj je odnos već potrošio.\n„Na početku pokretanja akcije nisu nam rekli da moramo taj novac da damo drugima. Tad sam ja poludeo i nisam jednostavno hteo da dam novac nikome, nego sam ga nenamenski potrošio“, kaže on.\n„Na kocku, drogu i kurve“, dodaje.\nSvestan je, kaže, da je počinio krivično delo i spreman je da snosi odgovornost, a otkriva i razlog zbog koje je potrošio novac.\n„Bio sam frustriran! Stid me je, ali dokazao sam da oni koji igraju se bogova po županijama nisu svemogući“, zaključuje.


„Srpska“ Alba iz Blaža i Busto Arsicio u finalu odbojkašica\nu SENIORKE - KUP CEV\nSENIORKE – KUP CEV 2019. – POLUFINALE\nU finalu Kupa CEV 2019. u konkurenciji odbojkašica igraće rumunska Alba iz Blaža i italijanski Busto Arsicio. Sa po dva trijumfa u polufinalu, Alba je eliminisala rumunsku Stincu iz Bakaua, a Busto Arsicio mađarsku Bekeščabu.\nAlba Blaž (Suzana Ćebić, Marina Vujović, Nađa Ninković, Maja Aleksić, Ana Lazarević, Aleksandra Ćirović, Darko Zakoč, Aleksandar Kukrić, Stevan Ljubičić, Bojan Perović) je u revanš utakmici rumunskih ekipa savladala Stincu sa 3:0 (25:14, 25:19, 25:23). Nađa Ninković je osvojila 8 poena (napad 13 – 8), Ana Lazarević 9 poena (1 as, 2 bloka, 24 prijema, napad 16 – 6), Maja Aleksić 4 poena (napad 4 – 4), dok je Marina Vujović imala 9 prijema. Aleksandra Ćirović je ulazila na servis u trećem setu, a Suzana Ćebić nije bila u sastavu zbog povrede.\nU drugom polufinalu, italijanski Busto Arsicio je na svom terenu pobedio mađarsku Bekeščabu sa 3:0 (25:22, 25:18, 25:11). U mađarskoj ekipi, Ferenc Karolj je drugi trener, a Sofija Medić je bila drugi poenter svog tima sa 7 poena (1 blok, napad 13 – 6).\nFinalne utakmice su zakazane za 19. mart u Rumuniji (Sibiu) i 26. mart u Italiji (Busto Arsicio).


EUFOR – garancija stabilnosti i sigurnog okruženja BiH\nPrvi zapovjednik evropskih vojnih snaga u BiH, britanski general Dejvid Liki (David Leakey), kaže da preuzimanjem mandata od SFOR-a, 2. decembra, neće doći do bitnih promjena u BiH. Oko 80 posto vojnika SFOR-a samo će promijeniti oznake na uniformama, ističe general Liki:\n“EUFOR, odnosno evropske snage garantovat će mir, imat će isti pravni mandat kao i SFOR, u skladu s Dejtonskim mirovnim sporazumom. Sprečavat ćemo izbijanje neprijateljstava, insistirati na poštivanju Dejtona i obezbjeđivati sigurno i stabilno okruženje u BiH.”\nZapovjednik EUFOR-a najavljuje blisku saradnju s oružanim snagama BiH, te podršku domaćim vlastima u borbi protiv organizovanog kriminala. General Liki također napominje da će sa štabom NATO-a u Sarajevu zajednički raditi na reformi odbrane, te da će nastaviti s podrškom Haškom tribunalu u hapšenju optuženih za ratne zločine. S tim u vezi, evropske vojne snage i štab NATO-a, sa komandama u istoj zgradi u Butmiru, redovno će razmjenjivati i obavještajne podatke, kaže zapovjednik EUFOR-a, koji odgovara i na pitanje o prioritetima u njegovom poslu u BiH:\n“Moj primarni zadatak jeste apsolutna garancija stabilnosti i sigurnog okruženja u BiH, a to znači uvjeriti narod u BiH da ne postoji mogućnost neprijateljstava, bilo između entiteta ili sukoba uzrokovanih na drugi način.”\nDa li su general Liki i zapovjednik SFOR-a, američki general Šuk, razradili detalje oko odgovornosti za hapšenje optuženih za ratne zločine, ko će imati primat u tim akcijama i da li će samo davati podršku bh. vlastima, pitanja su upućena prvom čovjeku EUFOR-a:\n“Primijetio sam da se većina vaših pitanja odnosi na hapšenje optuženih za ratne zločine, ali moram vama kazati da se obraćate pogrešnoj osobi. Bosanske vlasti su te koje su odgovorne i one su toga svjesne. Ljudi u BiH moraju imati volju da ispune taj zadatak, posebno u RS-u.”\nGeneral Liki je naglasio da oni trebaju riješiti taj problem ako žele brži priključak u Evropu.


Vesti online / Vesti / Hronika / Horor u Lazarevcu: Brat i sestra oteti zbog ujaka?\nMaloletni Nenad Đ. (14) iz Lazarevca otet je u utorak dok se vraćao kući iz škole, ali je policija uspela da ga pronađe, svega dva sata kasnije. Reč je, inače, o rođenom bratu takođe maloletne Nataše Đ. (15), koja je policiji prijavila da su je dan ranije otela, tukla i seksualno zlostavljala dva muškarca.\nDeca su prošla kroz zastrašujuća iskustva sa otmičarima (Foto: Arhiva)\n- Oteli su je, zlostavljali, polomljena joj je ruka. Dan kasnije oteli su i dečaka, zvao me je i tražio da ga spasemo. Preko telefona je kukao: "Upomoć, baba, otet sam! Pomozi mi..." - kaže Ljiljana Đ, baka dečaka i devojčice.\n- Moj sin je na robiji i ja vodim računa o deci, koja žive kod majke i očuha - objašnjava starica i dodaje da je njena unuka bila udata, da ima dete od godinu dana i da je pobegla od muža.\nKako nezvanično saznajemo, devojka je, navodno, oteta zbog ujaka, koji je odranije poznat policiji. Međutim, još nije jasno na koji način bi on mogao da bude umešan u slučaj.\n- Po svemu sudeći, i dečak je otet zbog rođaka. Njihov ujak je, navodno, prijavio dvojicu svojih neprijatelja policiji. Oni sada vrše pritisak na njega da povuče prijavu - pričaju komšije porodice.\nPronađen brat otete devojčice iz Lazarevca\nU beogradskoj policiji je juče saslušan Dejan M, ujak otete dece. Izjavu u pratnji majke Angeline dali su i Nataša i Nenad. Još niko sa sigurnošću ne može da tvrdi šta je uzrok ovih otmica i niza krivičnih dela.\nEX YU Devojčica izmislila otmicu\nSVET Stravično: Izbola trudnicu i otela joj bebu iz stomaka!\nHRONIKA Tortura u Kragujevcu: Oteli maloletnika i iživljavali se nad njim\nHRONIKA Užas u Lazarevcu: Devojčicu oteli i tukli dok se nije onesvestila!


Odgovornost i predostrožnost ostaju neophodne za suzbijanje širenja COVID-19 virusa, pred održavanje lokalnih izbora u Bosni i Hercegovini | Ujedinjene nacije u Bosni i Hercegovini\nOdgovornost i predostrožnost ostaju neophodne za suzbijanje širenja COVID-19 virusa, pred održavanje lokalnih izbora u Bosni i Hercegovini\n13 novembar/studeni 2020\nZajednička izjava rezidentne koordinatorice Ujedinjenih nacija u Bosni i Hercegovini, dr. Ingrid Macdonald, i šefa ureda Svjetske zdravstvene organizacije u BiH, dr. Victor Olsavszky\nUjedinjene nacije u Bosni i Hercegovini su i dalje zabrinute velikim brojem slučajeva COVID-19 infekcija širom zemlje. Kao što vidimo i u zemljama Evrope, učestalost novih slučajeva se ubrzava, kao i učestalost smrtnih slučajeva povezanih sa komplikacijama koje izaziva ovaj virus.\nDok se građani Bosne i Hercegovine pripremaju da ostvare važno pravo glasa ove nedjelje, Ujedinjene nacije u Bosni i Hercegovini urgiraju za ličnu predostrožnost glasača kako bi osigurali sigurnost svih građana, uključujući sigurnost onih koji direktno rade na izborima.\nSvako može pomoći sa četiri jednostavne akcije:\n• izbjegavajte veća okupljanja/grupe,\n• držite fizički razmak i dok čekate na svojim biračkim mjestima,\n• nastavite prikladno nositi maske na javnim mjestima,\n• dezinficirajte ruke prije ulaska i nakon izlaska sa biračkih mjesta.\nTransparentni i inkluzivni izbori su okosnica demokratskih društava i još uvijek se mogu održati na siguran način, čak i tokom ove razarajuće COVID-19 krize. Urgiramo relevantne institucije i organe vlasti da osiguraju da se sve epidemiološke mjere poštuju na svim biračkim mjestima, da svi posmatrački i izborni timovi imaju ličnu zaštitnu opremu pri ruci, i da se školske ustanove koje se koriste kao biračka mjesta propisno dezinficiraju prije nego se učenici vrate u škole.\nDoktori, medicinske sestre i tehničari, kao i drugo osoblje u javnom zdravstvu koje podržava njihov rad, vode bitku s ovom krizom duže od osam mjeseci u Bosni i Hercegovini. Od ključne je važnosti da ne budu ostavljeni da to rade sami kada znamo da svi imamo važnu ulogu u pomaganju da se trenutna krivulja poravna. Iako su mnogi od nas umorni od ove dugotrajne krize, posebice kako se približavamo zimi, COVID-19 virus nije umoran od nas i nije ništa manje zarazan.\nUprkos eskalaciji zaraze, porastu smrtnosti i pritisku na zdravstvene sisteme, Ujedinjene nacije vjeruju da BiH još uvijek može ostvariti ravnotežu između zaštite javnog zdravlja i održavanja društvenog, razvojnog i političkog života sa ličnom odgovornošću, solidarnošću, i prateći jasne upute i mjere zaštite.\nUjedinjene nacije ostaju posvećene podržavanju ovih napora.


Najam Auta Stein | 100% automobili. Pogledajte i rezervirajte ovdje!\nNajam Auta u Stein\nNajbolji automobili za najam u Stein, Švicarska. Bez skrivenih troškova. Besplatno otkazivanje\nNajam Auta na/u Stein, Švicarska\nNajbolje ocijenjeni dobavljač na/u Stein\nNajbolje lokacije za najam auta blizu Stein\nOstala popularna pretraživanja u Stein\nNajam luksuznih automobila Stein\nNajam kabrioleta Stein\nNajam Kombija Stein\nNajam džipa Stein\nNajam egzotičnih automobila Stein\nNajam osobama mlađima od 25 godina Stein\nNajam osobama mlađima od 21 godinu Stein\nUsporedite cijene svih iznajmljivača na Stein Ostvarite povoljne cijene kod FLIZZR, UNIRENT, INTERNATIONAL, SIXT & DOLLAR iznajmljivača automobila


A može to i malo drugačije - Sandra Kravitz Simonović\n6 Comments on A može to i malo drugačijePosted in Da mislimo o tome By Sandra Kravitz SimonovićPosted on 13/12/2010 07/03/2011 Tagged cinema city, dobro, društvene mreže, festival, film, lepo, Način života, Novi Sad, procena, Srbija, Život\nKako ne bi bilo da Zmua samo baca hejt (mada to ne radim nikad neosnovano), sledi jedan post pohvale.\nPlanirala sam, zapravo, da istog dana kada sam napisala Kako se nositi sa knjigom utisaka objavim i ovo, ali me je sprečila fama koja se podigla oko tog posta (do ovog momenta je to najčitaniji tekst na ovoj adresi, i to za čitava 3 puta više nego sledeći na listi poseta). No, dobro, the show must go on. Prelazimo, najzad, na ovaj post.\nCinema City, za one koji ne znaju, jeste Internacionalni Festival filma i novih medija, ali ovo nije post o njemu (a i rano je za reklamu, daleko je jun :). Ako želite nešto više da saznate o samom festivalu – link je tu, pa izvolite, ima svega da se vidi.\nIma, dakako, i drugih, brojčano većih fan stranica, sa aktivnijim fanovima i više update-ova, ali Cinema City Facebook Page volim iz jednog prostog razloga: uvek su tu. I za kritiku i za pohvalu, da stoti put napišu nekom: nema više karata za dotični film, i da stoti put daju link do satnice, i svakom ponaosob kažu gde će biti Juliette Lewis.\nIdemo redom: nekoliko dana je kasnio početak prodaje karata, obilazili smo info štand kao mačići, a od karata ni traga ni glasa. Žao mi je što se ne sećam koja je promoterka bila u pitanju, ali pogrešna se svakako neće prepoznati, uglavnom – pitamo je kad i gde je otvaranje Festivala gde će govoriti Džulijet Luis.\n– Devojka na svim plakatima oko tebe?!\nNema pojma. Ni ko je Džulijet, još manje kad i gde će da priča. Napolju pakao vreme, besna ja, besan Goran, dođem kući i napišem na wall-u:\nzašto još nije počela prodaja karata, ako je naznačeno da kreće od 24. maja?\nbtw, promoterka na info pultu u centru je apsolutno nezasluženo na svom radnom mestu.\nA Goran doda:\nPs. Info telefon nichemu ne sluzi…\nako moze, jako bi se cenila neka konkretna informacija….detalji i konkretan podatak je veoma nedostupan…\nOdgovor stiže u roku od odmah, posle pola sata:\n@Sandra: Nažalost, usled tehničkih problema, ulaznice za projekciju filma kojim se otvara festival, kao i za projekcije filmova u SNP-u još uvek nisu puštene u prodaju. Čim budemo imali konkretnu informaciju kada kreće prodaja istih – javićemo Vam. U prodaji su trenutno ulaznice za projekcije koje će biti prikazane u Katoličkoj porti.\n@Goran: Info telefon ne postoji, ukoliko ste mislili na kontakt tel. istaknut na sajtu, u pitanju je fax. Za sve informacije, slobodno nas kontaktirajte putem mail adrese office@cinemacity.org, i dobićete tražene odgovore.\nHvala na razumevanju! Puno pozdrava\ni onda, sutradan, kada je počela prodaja karata, obaveštenje ne samo putem statusa na FB stranici, nego i ispod tog istog komentara:\nDragi Sandra i Gorane, samo da vas obavestimo da će ulaznice za sve projekcije, nakon prevaziđenih tehničkih problema, biti puštene u prodaju danas, od 12h. Ulaznice možete kupiti u Cinema City Box Office-u na Trgu Slobode. Puno pozdrava, i lep provod na festivalu želimo! :)\nNaravno, otrčali smo po karte, kupili šta nam je trebalo, uživali u svim narednim danima do početka ali i tokom samog festivala igrajući se nagradnih igara i osvajajući dodatne karte, a sve vreme komunicirajući sa ekipom CC-a, koju, ako sam dobro shvatila, zapravo vodi jedna jedina osoba, i to devojka :)\nI stoje tamo i dalje postovi: je l’ ima neko kartu za…? treba li nekom karta za…? Nisu sankcionisani, kako bi to nekima bilo očekivano. Meni je to potpuno OK – neko je dobio kartu, ali ne želi da ide, kupio je pa mu nešto iskrslo – što da se baci karta?\nA posebna pohvala za odgovor na sledeći komentar:\norganizatoru je to sto je pivo skuplje od projekcije.\nBez uvrede mislim\nda treba da bude obrnuto\nA odgovor je sledeći:\nHvala na svim kritikama, bilo da su pozitivne ili negativne, dobrodošle su!\nTrudićemo se da budemo, iz godine u godinu, sve bolji. Unapred hvala na razumevanju!\nLep provod Vam želimo na festivalu Cinema City!\nZnači: nema pravdanja, nema ne biramo mi cene, to je kriv dobavljač, nema brisanja komentara – samo hvala za kritiku.\nI zato veliki plus za CC, ne samo za Fb stranicu, nego i za twitter nalog – slobodno klik na follow ukoliko volite filmove – nema spama, nema davljenja, nema bespotrebnih informacija.\nI zato jedva čekam 18. jun 2011. kada kreće novi Cinema City. I novo druženje sa pravim zvedama.\nP.S. Baš Dobra :)\n6 thoughts on “A može to i malo drugačije”\nJa sam prezadovoljan festivalom, apsolutno si sve istakla! :)\njoj, baš jedva čekam ponovo :)\ndo tada – filmski front!\nSlažem se da je festival sjajan, meni najdraži od svih ostalih koji se dešavaju po gradu. Odličan ti je blog.\nBaš ste Dobre, obe.\n13/12/2010 at 20:46\na istina je da je CC definitivno vrh festivala u NS-u, nadajmo se da će sledeći biti u novom bioskopu…\n14/12/2010 at 11:11\nŽao mi je, ne idem na festivale takvog tipa … mada počeću, sigurno! :)\nPingback: Sloboda govora, ili: možeš da pričaš ono šta ti ja kažem | Kako Zmua kaže


Ostvarivanje prava na uvećanu porodičnu invalidninu\nPoslednja izmena: 17.02.2018.\nIzvod iz matične knjige rođenih za svu decu u porodici Uprava za građanska stanja i opšte poslove Original ili overena kopija Stranka sa teritorije grada Niša ne podnosi dokument. Gradska uprava pribavlja dokument po službenoj dužnosti za lica sa teritorije Niša.\nPotvrda o svojstvu redovnog učenika Škola Original\nIzvod iz matične knjige umrlih Uprava za građanska stanja i opšte poslove Original ili overena kopija Za pokojnika, nosioca svojstva. Stranka ne podnosi dokument. Gradska uprava pribavlja dokument po službenoj dužnosti za lica umrla na teritoriji grada Niša.\nIzvod iz matične knjige rođenih Uprava za građanska stanja i opšte poslove Original ili overena kopija Stranka sa teritorije grada Niša ne podnosi dokument. Gradska uprava pribavlja dokument po službenoj dužnosti za lica sa teritorije Niša.\nIzvod iz matične knjige venčanih Uprava za građanska stanja i opšte poslove Original ili overena kopija Stranka venčana na teritoriji grada Niša ne podnosi dokument. Gradska uprava pribavlja dokument po službenoj dužnosti za lica venčana na teritoriji Niša.


Zbog reklame ih brutalno isprepadali: Kako biste reagirali da vidite svoje lice na tjeralici? - black - Index.hr\nKako se ne bi dogodio iznenadni srčani udar, ekipa je provjerila njihovo zdravstveno stanje prije nego su se upustili u podvalu\npetak, 15.2.2013. 13:07


MOLITVE ANĐELIMA ČUVARIMA - Dan Šercar -Esotheria\nPRIRUČNIK ZA RADNIKE SVETLA »\nPočetna / Novo Doba / MOLITVE ANĐELIMA ČUVARIMA\nNe postoji ni jedan trenutak u našim životima koji nisu dotakli anđeli…\nNe postoji ni jedan trenutak u našim životima koji nisu dotakli anđeli… Znamo da nas dočekuju u trenutku rođenja, verovatno prate tokom celoga života, ali premalo shvatamo koliko su naši preci bili u kontaktu s anđeoskim svetom i kako su, u dogovoru s anđelima, i nas prizvali u ovo putovanje… Slika sa naslovne strane ima posebnu priču! Pripadala je Danovoj baki koja je čuvala i pobožno se pred njom molila, da bi je na kraju prepustila svom unuku…\nObim: 200 strana | Cena je sa 20% popusta\nKategorija: Novo Doba Oznaka Dan Šercar\nNe postoji ni jedan trenutak u našim životima koji nisu dotakli anđeli… Znamo da nas dočekuju u trenutku rođenja, verovatno prate tokom celoga života, ali premalo shvatamo koliko su naši preci bili u kontaktu s anđeoskim svetom i kako su, u dogovoru s anđelima, i nas prizvali u ovo putovanje… Slika sa naslovne strane ima posebnu priču! Pripadala je Danovoj baki koja je čuvala i pobožno se pred njom molila, da bi je na kraju prepustila svom unuku… Mnogi od nas sećaju se baš takve slike iz soba naših baka, sećamo se topline domaćeg ognjišta, bakinih priča punih ljubavi i molitve:\nMože li nešto biti čistije, posebnije i anđeoskije od molitve koja dolazi iz srca deteta? Tragom te čistote, lepote i jednostavnosti – putevima sopstvenih predaka, nastale su molitve anđelima čuvarima Dana Šercara. Zbog toga ova posebna slika na naslovnoj strani, zato molitve posvećene anđelima, voljenima i porodici… Uživajte u čaroliji detinjstva i zajedništva, uživajte u anđeoskom svetu ljubavi i blagoslova. Neka vas anđeli blagoslove, gde god bili!\nBe the first to review “MOLITVE ANĐELIMA ČUVARIMA” Odustani od odgovora


Brčko: Ovjera zdravstvenih knjižica obavezna od 1. lipnja\nObavještavaju se osigurane osobe Fonda zdravstvenog osiguranja Brčko distrikta BiH da su počev od 01.06.2020. godine u obvezi da redovito ovjeravaju svoje zdravstvene knjižice kako bi mogli ostvarivati prava iz zdravstvenog osiguranja.\nOd 01.06.2020. godine osobe koje se nalaze na evidenciji Zavoda za zapošljavanje Brčko distrikta BiH su u obvezi da po rasporedu javljanja objavljenom od strane Zavoda za zapošljavanje Brčko distrikta BiH izvrše i ovjeru zdravstvenih knjižica u prostorijama Zavoda za zapošljavanje.\nZa sve ostale osigurane osobe Fonda zdravstvenog osiguranja Brčko distrikta BiH ovjera zdravstvenih knjižica će se kao i do sada vršiti u prostorijama Fonda.


Dva poprilično slična automobila, u to nema sumnje. Ipak, svaki od njih ima nešto drugačije da ponudi. S obzirom da oba vozila koriste benzin kao izvor snage, kao i limuzina sa 4 vrata oblik karoserije u okviru istog 'Veliki porodični automobil' segmenta, glavnu razliku predstavlja drugačije rešen pogon (4 x 4 koji implementira Subaru, odnosno prednji kada je u pitanju Mazda). Ispod haube prvog se nalazi motor koji je razvio Subaru, 4-cilindrični agregat sa 16 ventila i 150ks , dok je drugi 4-cilindrični agregat sa 16 ventila i 150ks koji potpisuje Mazda.\nOno što ponajpre moramo uzeti u obzir su rezultati Euro NCAP (European New Car Assessment Programme) testiranja izvršenih nad ova dva automobila. Dobra stvar je da su testirani i jedan i drugi, pri čemu je i jednom i drugom dodeljen podjednak broj zvezdica za bezbednost. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju veliki porodični automobil, što u principu znači dobru poziciju po pitanju bezbednosti, ali ta činjenica ne ističe ni jedan od ova dva automobila. Nasuprot tome, ukoliko govorimo o masi vozila - podatku koji ne možemo isključiti iz priče, Mazda 6 nudi marginalnu razliku od 1% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, Mazda 6 pruža nešto viši nivo ukupne bezbednosti. Nadalje, ipak, dolazi do zaokreta, jer Subaru nudi nešto bolje performanse, taman toliko da kažemo da je brži. To ipak ima svoju cenu, a to je potrošnja goriva... Nije mi teško da priznam da, kada bih birao izmedju ova dva automobila, moj izbor bi definitivno bio Mazda. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, između više od 12.000 različitih, koliko naša baza trenutno sadrži.